title: Pieni merenneito (vuoden 1989 elokuva)

text: Seuraavana päivänä Ariel saa tietää, että Erik aikoo mennä naimisiin Vanessan kanssa. Joonas saa tietää Vanessan todellisen henkilöllisyyden ja kertoo siitä Arielille, joka hyppää välittömästi hääkaleerin perään. Sebastian kertoo tapahtumista Tritonille samalla, kun Joonas ryhtyy tuhoamaan häitä yhdessä muiden merieläinten kanssa. Kaaoksen aikana Ursulan kaulassa riippuva helmivenekuori putoaa särkyen lattialle, minkä seurauksena Ariel saa äänensä takaisin ja Erik vapautuu lumouksestaan. Erik käsittää Arielin olevan hänen etsimänsä tyttö, joten hän ryntää tämän luokse suudellakseen tätä. Aurinko ehtii kuitenkin laskea, jolloin Ariel muuttuu takaisin merenneidoksi. Ursula palaa takaisin oikeaan hahmoonsa ja sieppaa Arielin. Triton hyökkää Ursulan kimppuun ja vaatii tätä päästämään Arielin vapaaksi. Arielin ja Ursulan tekemä sopimus on kuitenkin täysin pitävä, joten Triton suostuu Ursulan kehotuksesta ottamaan Arielin paikan merinoidan vankina. Ariel pääsee vapaaksi samalla, kun Triton muuttuu polyypiksi ja menettää merten kuninkuuden. Ursula julistautuu uudeksi hallitsijaksi kunnes Ariel tajusi ja kävi päälle että hän juonitteli sen takia. Ursula otti hänet pois kimpusta ja uhkasi atraimen kanssa kun yllätäin Erik heitti harpuunan ja aiheutti haavan Ursulan käsivarteen. Ursula komensi Kieron ja Lieron hukuttaa Erikin, kun Pärsky ja Sebastian pelastavat hänet niiden otteilta. Ursula aikoo ampua Erikin kun Ariel esti ja isku osui Kieroon ja Lieroon. Ursula härkyttyi että menetti apurinsa mutta kasvaa suuttuessaan nopeasti valtavaksi hirviöksi.


title: Pieni merenneito (vuoden 1989 elokuva)

text:
Ariel ja Erik kohtaavat toisensa merenpinnalla, mutta Ursula nousee merestä ja erottaa heidät toisistaan. Ursula ottaa koko meren hallintaansa luoden myrskyn sekä jättimäisen kurimuksen, joka nostattaa pintaan uponneiden alusten hylkyjä. Erik paiskautuu yhden hylyn kannelle ja syöksyy ottamaan sen ruorin hallintaansa. Ursulan yrittäessä tappaa kurimukseen joutuneen Arielin Erik kääntää hylyn ruoria lujasti paapuuriin ja osuu hylyn pirstoutuneella keulamastolla Ursulaa kohtalokkaasti vatsaan. Ursulan kuollessa hänen taikansa raukeavat, minkä seurauksena Triton ja muut Ursulan puutarhassa olleet polyypit muuttuvat takaisin merenväeksi. Nähdessään Arielin Erikiä kohtaan tunteman rakkauden Triton muuttaa tyttärensä vapaaehtoisesti ihmiseksi. Jonkin verran myöhemmin Ariel ja Erik viettävät häitään laivalla ja purjehtivat pois.
Pieni merenneito jälkiäänitettiin suomeksi ensimmäisen kerran vuonna 1990. Silloin sen ohjasi Matti Ranin. Elokuvasta tehtiin vuonna 1997 uudelleenäänitys uusilla ääninäyttelijöillä Ulla Tapanista, Esa Saariota, Tom Wentzeliä ja Matti Raninia lukuun ottamatta. Uuden version ohjasi Jarkko Tamminen. Arielia esitti ensimmäisessä suomenkielisessä versiossa Johanna Nurmimaa. Vuoden 1997 versiossa Arielia esitti muun muassa Taikapeili-yhtyeestä ja Idols-ohjelman tuomarina tunnettu Nina Tapio.


title: Suomen Lähikauppa

text: Suomen Lähikauppa Oy oli suomalainen vähittäiskauppaa harjoittava yksityinen yritys, jonka toiminnot myytiin Keskolle ja jonka nimi muutettiin K-Market Oy:ksi vuonna 2016.


title: Suomen Lähikauppa

text: Sen valtakunnalliset vähittäiskauppaketjut olivat Siwa, Valintatalo ja Euromarket. Vuoden 2013 lopussa yrityksellä oli 500 Siwa-myymälää, 161 Valintataloa ja yksi Euromarket.Suomen Lähikaupan liikevaihto oli vuonna 2013 noin 1 011,3 miljoonaa euroa. Yritysryppäässä työskenteli noin 5 170 henkilöä. Ryhmän markkinaosuus Suomen päivittäistavarakaupasta vuonna 2013 oli seitsemän prosenttia.


title: Suomen Lähikauppa

text: Suomen Lähikauppa Oy oli alkujaan Osuuskunta Tradeka -yhtymän tytäryhtiö Tradeka Oy, joka perustettiin vuonna 1994. Vuonna 2005 omistajiksi tulivat Osuuskunta Tradeka -yhtymän lisäksi Wihuri Oy sekä pääomasijoitusyhtiö Industri Kapitalin hallinnoimat rahastot, ja samalla Wihurin omistaman Ruokamarkkinat Oy:n päivittäistavaraketjut siirtyivät Tradeka Oy:n omistukseen. Vuonna 2007 tehdyillä osakekaupoilla Industri Kapital (nykyiseltä nimeltään IK Investment Partners) nousi yhtiön pääomistajaksi.


title: Suomen Lähikauppa

text: Tradeka Oy:n nimi muuttui Suomen Lähikauppa Oy:ksi 29. joulukuuta 2008. Pietarissa toimineet Siwa-kaupat myytiin elokuussa 2009. Uuden lähikauppoihin keskittyvän strategiansa mukaisesti yritys luopui Euromarket-ketjusta; osa Euromarketeista myytiin S-ryhmälle ja Keskolle. Vuonna 2012 IK Investment Partners, Osuuskunta Tradeka-yhtymä ja Wihuri myivät Suomen Lähikauppa Oy:n koko osakekannan Tritonille.


title: Suomen Lähikauppa

text:
Kesko sopi ostavansa Suomen Lähikauppa Oy:n koko osakekannan 60 miljoonalla eurolla marraskuussa 2015. Huhtikuussa 2016 Kilpailu- ja kuluttajavirasto hyväksyi yrityskaupan, ja kauppa toteutui lopullisesti.
K-Market Oy:n toimitusjohtajana on huhtikuusta 2016 alkaen Petteri Niemi.Yhtiön kanta-asiakasohjelmana oli aiemmin YkkösBonus. Ohjelma oli perustettu vuonna 1994. Toukokuussa 2014 ilmoitettiin YkkösBonus-järjestelmän lakkauttamisesta ja korvaamisesta uudella Pins-ohjelmalla. Tässä oli mukana Suomen Lähikaupan lisäksi useita muita liikkeitä ja verkkokauppoja.


title: Suomen Lähikauppa

text: Suomen Lähikauppa julkaisi asiakaslehteä nimeltä "Me".


title: Suomen Lähikauppa

text: Ylen "MOT"-ohjelman jakso 10.11.2014 paljasti verosuunnitteluun liittyvän Suomen Lähikaupan tekemän sopimusehdotuksen Luxemburgin veroviranomaisille. "Sopimusehdotuksessa Suomen Lähikaupan silloinen omistaja, pääomasijoittaja IK Investment Partners kuvailee rahoitusjärjestelyä, jonka kautta se antaisi Suomen Lähikauppa Oy:lle 10 miljoonan euron lainan. Korot maksettaisiin takaisin Luxemburgin kautta toiseen veroparatiisin Jerseyyn, jossa verotus olisi mitätön." Tätä järjestelyä ei toteutettu.


title: Suomen Lähikauppa

text: Suomen Lähikauppa oli sitoutunut muun muassa seuraaviin sopimuksiin:


title: Tolvajärven–Ägläjärven taistelu

text: Tolvajärven–Ägläjärven taistelu oli suomalaisten vastahyökkäys talvisodan alussa Korpiselillä Laatokan Karjalassa. Taistelussa puna-armeijan hyökkäävä divisioona torjuttiin Tolvajärvellä ja tuhottiin Ägläjärvellä. Se oli suomalaisten ensimmäinen sodan merkittävä hyökkäysvoitto.


title: Tolvajärven–Ägläjärven taistelu

text: Puna-armeija ylitti Laatokan Karjalan rajan heti talvisodan alettua Suojärven kohdalla 139. Jalkaväkidivisioonan voimalla. Suomalaisille näin suuri hyökkäys oli yllätys ja puolustavat kolme erillisjalkaväkipataljoonaa perääntyivät. Seudun läpi kulki vain muutamia itä–länsi-suuntaisia korpiteitä, joita neuvostojoukot käyttivät hyökkäysurina. Tiet veivät Värtsilään, jossa tieverkosto huomattavasti laajeni ja josta olisi ollut yhteys Suomen IV armeijakunnan selustaan.


title: Tolvajärven–Ägläjärven taistelu

text: Suomalaiset perustivat uhkaa torjumaan Ryhmä Talvelan. Ryhmä koostui puolustavista neljästä pataljoonasta ja sitä vahvistamaan lähetetyistä everstiluutnantti Aaro Pajarin Jalkaväkirykmentti 16:sta ja tykistön patteristosta.


title: Tolvajärven–Ägläjärven taistelu

text: Suomalaisten vastahyökkäys alkoi aamulla 12. joulukuuta tavoitteena motittaa ja tuhota mahdollisimman paljon 139. divisioonan joukkoja. Hyökkäys tehtiin aamulla Tolvajärven ja Hirvasjärven jään sekä järvien välisen kannaksen yli. Hyökkäys Hirvasjärven yli epäonnistui, mutta keskeytti sattumalta samaan aikaan valmistellun neuvostoliittolaisen rykmentin hyökkäyksen. Hyökkäys Tolvajärven yli valtasi Kotisaaren ja sai saaliiksi muun muassa kahden patterin kaluston. Hyökkäys kannasta pitkin kohtasi toisen neuvostoliittolaisen rykmentin vastahyökkäyksen, mutta vahvistusten jälkeen hyökkäys jatkui iltapäivällä ja piiritti ja valtasi rykmentin päämajana käytetyn hotellin kuolleine esikuntineen ja arkistoineen.


title: Tolvajärven–Ägläjärven taistelu

text: Suomalaisten tappiot päivän hyökkäyksessä olivat noin sata kaatunutta, neuvostoliittolaisten noin tuhat. Suomalaiset saivat saaliksi edellä mainittujen tykkien lisäksi 20 panssarivaunua ja 60 konekivääriä. Hyökkäys lisäsi koko Suomen puolustusvoimien uskoa mahdollisuuksiinsa sodassa.


title: Tolvajärven–Ägläjärven taistelu

text: Suomalaiset vetäytyivät takaisin jään yli yöksi ja hyökkäsivät uudelleen seuraavana päivänä. Tämä hyökkäys sai 139. divisioonan perääntymään. Hyökkäys jatkui päiviä ja tavoitteeksi otettiin 139. divisioonan tuhoaminen Ägläjärvellä. Osa divisioonasta tuhottiin 20.–22. joulukuuta. Neuvostoliittolaisten tappioiksi uskottiin 22. joulukuuta 1939 noin 2 000 sotilasta.


title: Tolvajärven–Ägläjärven taistelu

text: Neuvostoliittolainen 75. divisioona oli lähetetty vahvistamaan 139. Jalkaväkidivisioonaa, muttei pysäyttänyt suomalaisten etenemistä. Suomalaiset pysähtyivät lopulta Tolvajärveltä itään 30 kilometrin päähän Aittojoelle 24. joulukuuta, ja pitivät aseman sodan loppuun. Taisteluiden alkaessa joulukuussa puna-armeijan komentajana toimi alkuun prikaatinkomentaja Nikolai Beljajev, mutta hänet siirrettiin 13. joulukuuta 1939 pois 139. Jalkaväkidivisioonan komentajan tehtävistä ja tilalle tuli uusi komentaja Pavel Ponedelin 15. joulukuuta 1939. Samalla koko 139. Jalkaväkidivisioona korvattiin 75. Jalkaväkidivisioonalla 15. joulukuuta 1939 alkaen. 139. Jalkaväkidivisioonan miehistöä pilkottiin muihin osastoihin.


title: Tolvajärven–Ägläjärven taistelu

text: Ryhmä Talvelan komentaja Paavo Talvela ylennettiin 20. joulukuuta everstistä kenraalimajuriksi ja JR 16:n Aaro Pajari everstiksi.


title: Tolvajärven–Ägläjärven taistelu

text: Suomen tappiot (osasto Pajari ajalta: 17.–23. joulukuuta 1939)


title: Tolvajärven–Ägläjärven taistelu

text: Neuvostoliiton tappiot (8. Armeijakunnan tilastojen mukaan ajalta: 30. marraskuuta 1939 – 1. tammikuuta 1940)


title: AtheOS-tiedostojärjestelmä

text: AtheOS-tiedostojärjestelmä ("AtheOS File System", "AFS") oli alun perin käytetty AtheOS nimisessä käyttöjärjestelmässä, ja on nyt osa Syllablea. Se on laajennus tiedostojärjestelmälle, jota käytettiin BeOSissa. AFS on 64-bittinen journaloiva tiedostojärjestelmä, joka tukee tiedostojen attribuutteja. Myös tiedostojen indeksointi on osittain tuettu ja niin sanottu "soft deletion", joka piilottaa tiedoston piilohakemistoon, kun käyttäjä antaa poistokomennon ja tiedosto häviää vasta seuraavalla käynnistyskerralla.


title: Steve Austin

text: Steve Austin voi tarkoittaa seuraavia:


title: Armenian apostolinen kirkko

text: Armenian apostolinen kirkko eli Armenian ortodoksinen kirkko eli gregoriaaninen kirkko on Armenian perustuslaissa määritelty valtionkirkko. Se kuuluu ns. orientaaliortodoksisiin kirkkoihin. Armenian lisäksi kirkko on levinnyt armenialaisten siirtolaisten mukana muualle Lähi-Itään ja sittemmin diasporaan kaikille mantereille, ja sillä on hiippakuntia näillä alueilla.


title: Armenian apostolinen kirkko

text: Armenian apostolista kirkkoa johtaa Armenian Vagharšapatista käsin "koko Armenian korkein patriarkka ja katolikos" Karekin II. Etšmiadzinin pääkatolikaatin lisäksi kirkolla on toinen katolikaatti, Kilikian katolikaatti, jonka katolikoksen istuin on Libanonin Anteliaksessa. Sillä on autonominen asema Armenian kirkon sisällä, ja sen alaisuuteen kuuluu osa diasporassa olevia hiippakuntia Lähi-Idässä, Kreikassa ja Amerikoissa. Näiden lisäksi kirkolla on kaksi erillistä alueellista patriarkaattia: Jerusalemin armenialainen patriarkaatti sekä Konstantinopolin armenialainen patriarkaatti Turkissa.


title: Armenian apostolinen kirkko

text: Kirkon messukäytännöllä on yhteyksiä enemmän läntiseen kirkkoon kuin ortodoksiseen kirkkoon. Kirkkomusiikkina on armenialainen laulumusiikki. Kirkko noudattaa läntistä gregroriaanista kalenteria, mutta viettää Kristuksen syntymäjuhlaa poikkeuksellisesti loppiaisena 6. tammikuuta.


title: Armenian apostolinen kirkko

text:
Kirkon johtajat valitaan demokraattisesti, ja jäsenet päättävät äänestämällä, ketkä papit saavat jatkaa tehtävissään. Papit saavat avioitua ennen vihkimystä.
Armeniasta tuli kuningas Tiridates III:n (armeniaksi "Trdat") johdolla ensimmäinen kristitty valtio 300-luvun alussa. Armenialaisen legendan mukaan kristinusko tuli Armeniaan apostolien Taddeuksen ja Bartolomeuksen levittämänä ensimmäisellä vuosisadalla. Armenian apostolisen kirkon synnyinvuotena pidetään vuotta 301, ja siten Armenia on maailman vanhin kristitty valtio, vanhempi kuin antiikin Rooma.


title: Armenian apostolinen kirkko

text: Kirkon varsinaisena perustajana pidetään Pyhää Gregorios Valontuojaa (k. 325). Kirkosta tuli 300-luvulla valtionkirkko ja omakielisen Raamatun se sai seuraavalla vuosisadalla.


title: Derek Fowlds

text: Derek Fowlds (s. 2. syyskuuta 1937 Wandsworth, Lontoo) on englantilainen näyttelijä. Hän aloitti näyttelemisen teatterissa vuonna 1961 ja englantilaisessa lasten televisiosarjassa "The Basil Brush Show" vuonna 1969, jossa hän esiintyi ”herra Derekinä”. Suomessa Fowlds tunnetaan komediasarjasta "Kyllä, herra ministeri" ja sen jatko-osasta "Kyllä, herra pääministeri", sekä pitkään jatkuneesta draamasarjasta "Sydämen asialla", jossa Fowlds esitti ylikonstaapeli ja sittemmin pubinpitäjä Oscar Blaketonia.


title: Derek Fowlds

text: Fowlds on ollut aiemmin naimisissa näyttelijä Adrianne Corrin sekä tanssija että televisioesiintyjä Lesley Juddin kanssa.


title: Kosti Katajamäki

text: Kosti Katajamäki (s. 26. helmikuuta 1977 Alajärvi) on suomalainen entinen ralliautoilija.


title: Kosti Katajamäki

text: Katajamäki voitti vuonna 2001 pienen N-ryhmän ja vuonna 2005 ison A-ryhmän Suomen mestaruuden. Kausina 2004 ja 2005 hän kiersi koko juniorien MM-sarjan Suzuki Ignisillä, loppusijoituksinaan neljäs ja viides. Katajamäen kartturina juniorien MM-sarjassa toimi Timo Alanne.


title: Kosti Katajamäki

text: Marcus Grönholm hoiti kaudeksi 2006 Katajamäelle ja Alanteelle mahdollisuuden ajaa viidessä MM-rallissa Fordin tehdastallin kakkostiimissä Focus WRC05 -autolla. Parin paras sijoitus MM-rallissa oli 2006 Turkin rallissa saatu viides sija. Kisa jäi myös Katajamäen viimeiseksi MM-ralliksi. Tämän jälkeen hän jatkoi vielä SM-sarjassa kauteen 2010. Katajamäki lopetti aktiiviuransa vuonna 2010. Hän ajoi uransa viimeisellä kaudella SM-hopealle nelivetoluokassa.


title: Kosti Katajamäki

text: Katajamäen kartturina toimi uran loppupuolella Lasse Hirvijärvi. Kaksikko saavutti kaudella 2007 rallin SM-pronssia isossa N-ryhmässä.


title: Salaatti

text: Salaatti on pääasiassa kasviksista tai juureksista, usein varsinkin salaatista koostuva, yleensä kylmä ruokalaji. Usein salaattiin lisätään myös hedelmiä. Salaatin tulisi kuulua aina osaksi ateriaa, sillä kasviksista saadaan runsaasti vitamiineja, kivennäisaineita ja ravintokuitua mutta, ainakin kevyeksi valmistettuna, suhteellisen vähän energiaa. Asiasta on olemassa monia ravintosuosituksia, ruokaympyröitä, -kolmioita ja lautasmalleja.


title: Salaatti

text: Usein salaattiin lisätään salaattikastiketta, joita on kehitetty eri salaatteihin hyvin monia erilaisia. Salaatin aineksina voi käyttää esimerkiksi lihaa, äyriäisiä, munaa ja majoneesia.


title: Salaatti

text: Salaattiannos voi olla myös kevyenä pääruokana, vaikkapa illanistujaisiin, tai alkuruokana. Sitä käytetään myös esimerkiksi leipien täytteenä.


title: Salaatti

text: Salaatti on myös eräiden lehtivihannesten nimitys, esimerkiksi lehtisalaatti ja keräsalaatti ("Lactuca sativa") sukulaisineen. Kasvia tiedetään käytetyn ruokiin jo tuhansia vuosia , joten kokeilla on ollut runsaasti aikaa kehittää salaattiiruokien variaatioita. Monet salaatit sisältävät runsaasti energiaa ja energiapitoisia valmistusaineita. Nimeä salaatti käytetään yleisesti silloinkin, kun valmistusaineissa ei ole lainkaan kyseistä kasvia.


title: Salaatti

text: Sana salaatti tulee ranskan kautta latinan sanasta "salata", suolainen.


title: Orientaaliortodoksiset kirkot

text: Orientaaliortodoksiset kirkot ovat kristillisiä kirkkokuntia, joiden ominaisaluetta ovat erityisesti Pohjois-Afrikka ja Lähi-itä. Orientaalisista ortodokseista tuli Rooman valtionkirkon kanssa erillinen tunnustuskunta vuonna 451 pidetyn Khalkedonin kirkolliskokouksen myötä, kun niitä syytettiin monofysitismistä. Ne ovat siis eronneet muista kirkoista ennen katolisen ja ortodoksisen kirkon eroa suuren skisman myötä.


title: Orientaaliortodoksiset kirkot

text: Orientaaliortodoksisista kirkoista kuusi on keskenään ehtoollisyhteydessä, mutta kuitenkiin toisistaan hallinnollisesti täysin riippumattomia. Ne tunnustavat kolmen ensimmäisen kirkolliskokouksen päätökset (vuoteen 431 asti).


title: Orientaaliortodoksiset kirkot

text: Lisäksi orientaaliortodokseihin luetaan joitakin kirkkoja, joilla ei ehtoollisyhteyttä edellisiin ole.


title: Nick Berry

text: Nick Berry (s. 16. huhtikuuta 1963, Woodford, Essex, Englanti) on englantilainen näyttelijä, joka on esiintynyt useissa televisiosarjoissa. Berry tunnetaan Suomessa parhaiten roolistaan konstaapeli Nick Rowanina draamasarjassa Sydämen asialla vuosina 1992–1998.


title: Nick Berry

text: Berry on myös levyttänyt kaksi Isossa-Britanniassa hiteiksi noussutta singleä, jotka molemmat on julkaistu hänen televisioesiintymisiensä yhteydessä. Vuonna 1986 julkaistiin single "Every Loser Wins", ja vuonna 1992 single "Heartbeat (Sydämen asialla -sarjan tunnuskappale)". Hän on myös julkaissut kaksi albumia.


title: Nick Berry

text: Berry meni naimisiin Rachel Robertsonin kanssa 1994 ja heillä on kaksi poikaa, Louis ja Finlay.


title: Hetkinen

text: Hetkinen oli Yle TV2:lla vuosina 2002–2008 esitetty leikkimielinen televisiovisailu kolmasluokkalaisille. Ohjelmassa kisaili kaksi kolmen hengen joukkuetta, ja tehtävistä jaettiin makeisia palkinnoksi. Voittaja oli se joukkue, joka keräsi eniten makeisia, ja sai palkinnoksi keräämänsä makeiset. Lopuksi voittajajoukkuueen keräämät pisteet muutettiin sekunneiksi, jotka joukkue sai käyttää piñatojen rikkomiseen. Joukkue voitti sen karkkimäärän, jonka onnistui pudottamaan lattialle piñatoista. Ohjelmaa juonsi aluksi Minna Rinne-Laturi ja myöhemmin Teppo Karell. Ohjelmassa oli myös mukana ulkomaan kirjeenvaihtaja, käsinukke Terho Piippo, jota esitti Riku Suokas.


Aleksandrian koptilais-ortodoksinen kirkko eli Egyptin koptilainen kirkko on egyptiläinen orientaaliortodoksinen kirkkokunta. Sen perustajana koptit pitävät apostoli ja evankelista Markusta, joka perimätiedon mukaan koki marttyyrikuoleman Aleksandriassa vuonna 63. Noihin aikoihin Egyptistä tuli kristitty valtio ja Aleksandriasta merkittävä kristitty keskuspaikka. Egyptin koptilainen kirkko erosi Rooman kirkosta vuonna 451. Koptilainen kirkko uskoo ja pitää merkittävänä Jeesuksen ja hänen perheensä vierailua Egyptissä. Kirkon johtajaa kutsutaan Aleksandrian paaviksi. Kirkon nykyinen keskuspaikka on Kairossa.


title: Aleksandrian koptilais-ortodoksinen kirkko

text: Nykyisin koptikristityt muodostavat Lähi-idän suurimman kristityn ryhmän. Egyptin koko 79-miljoonaisesta väestöstä on eri lähteiden mukaan 9-10 % tai 18 % kopteja ja noin prosentti muita kristittyjä.


Jääkiekon 3. divisioonan maailmanmestaruuskilpailut 2005 pelattiin Ciudad de Méxicossa, Meksikossa 7.–13. maaliskuuta 2005. Turnauksen voittajat, Meksiko ja Etelä-Afrikka, nousevat 2. divisioonan MM-kisoihin vuonna 2006.


title: Luiz Felipe Scolari

text: Luiz Felipe Scolari, ComIH (s. 9. marraskuuta 1948 Passo Fundo, Rio Grande do Sulin osavaltio, Brasilia) on brasilialainen jalkapallovalmentaja. Hän on toiminut viimeksi kiinalaisseura Guangzhou Evergranden päävalmentajana.


title: Luiz Felipe Scolari

text: Peliurallaan ”Felipão” oli toppari, joka tunnettiin kovista otteistaan ja josta käytettiin lempinimeä ”kuorma-auto”. Scolari oli vahva pääpelaaja ja saattoi toisinaan ottaa vastustajien kanssa yhteen tappelujenkin muodossa.


title: Luiz Felipe Scolari

text: Valmentajana Scolarilla on tapana eläytyä peliin suurella tunteella ja antaa tuomareille ja pelaajille välitöntä palautetta.


title: Luiz Felipe Scolari

text: Scolari valmensi Brasilian maajoukkueen maailmanmestariksi 2002 MM-kisoissa. Seuraavana vuonna hänestä tuli Portugalin maajoukkueen päävalmentaja. Scolari johdatti joukkueen 2004 EM-kisojen loppuotteluun, jossa se kuitenkin kärsi tappion Kreikalle.


title: Luiz Felipe Scolari

text: Vuoden 2006 MM-kisoissa hän johti Portugalin pronssiotteluun. Ennen tappiota Ranskalle välierässä edelsi 12 ottelun mittainen tappiottomien MM-otteluiden valmennusputki.


title: Luiz Felipe Scolari

text: Kotimaassaan Scolari on saavuttanut valmentajan roolissa menestystä myös seurajoukkuetasolla. Vuonna 1991 Criciúma voitti hänen johdollaan Brasilian Cupin. 1990-luvulla hän valmensi Grêmiota, kun se voitti kansallisen cupin ja liigamestaruuden sekä Copa Libertadoresin. Scolari saavutti Copa Libertadoresin voiton myös 1999 valmentaessaan Palmeirasia.


title: Luiz Felipe Scolari

text: 11. kesäkuuta julkaistun tiedotteen mukaan Scolari aloittaa 1.heinäkuuta työnsä englantilaisen Chelsean valmentajana. Scolari kuitenkin irtisanottiin Chelseasta 9.helmikuuta 2009.


title: Luiz Felipe Scolari

text: Huhtikuussa 2009 uutisoitiin, että Scolari olisi siirtymässä Angolan maajoukkueen päävalmentajaksi.


title: Luiz Felipe Scolari

text: Kesäkuussa 2009 Scolari allekirjoitti puolitoistavuotisen sopimuksen uzbekistanilaisseura PFK Budnjodkorin kanssa. Kovasta palkastaan huolimatta Scolari ei menestynyt Bunjodkorissa, vaan jätti seuran toukokuussa 2010.


title: Luiz Felipe Scolari

text: Kesäkuussa 2010 Scolari palasi valmentajaksi kotimaahansa allekirjoitettuaan 2,5-vuotisen sopimuksen Palmeirasin kanssa. Heinäkuussa 2010 Scolari johdatti Palmeirasin Brasilian cupin mestariksi. Pokaali oli Scolarin ensimmäinen sitten vuoden 2002 maailmanmestaruuden. Kausi 2012 sujui kuitenkin seuralta kehnommin ja Scolari sai syyskuussa 2012 potkut tehtävästään.


title: Luiz Felipe Scolari

text: Marraskuun lopussa 2012 Scolari palasi kymmenen vuoden tauon jälkeen Brasilian maajoukkueen päävalmentajaksi. Hän on ehtinyt voittaa joukkueensa kanssa nykypestissään Maanosaliittojen cupin 2013. Scolarin tavoitteena on luotsasta Brasilia menestykseen omissa MM-kisoissa 2014.


title: Luiz Felipe Scolari

text: Kesäkuussa 2015 Scolarista tuli kiinalaisen Guangzhou Evergranden päävalmentaja. Scolarin alaisuudessa Guangzhou dominoi Kiinan jalkapalloa voittaen kolme perättäistä Superliigan mestaruutta. Debyyttikaudellaan hän luotsasi seuran myös AFC Champions Leaguen mestariksi toista kertaa seuran historiassa. Scolari jätti Guangzhoun kauden 2017 jälkeen mestarina. 68-vuotias Scolari ei poissulkenut mahdollisuutta jatkaa valmennusuraansa Kiinassa, vaikka sopimus Guangzhoun kanssa päättyikin.


title: Begena

text: Begena eli beganna on etiopialainen puusta valmistettu 10-kielinen harpun kaltainen soitin. Sillä säestetään usein uskonnollisia lauluja. Begenan soittoa on opetettu vuodesta 1972 lähtien Yaredin musiikkikoulussa Addis Abebassa.


title: Etelä-Afrikan jääkiekkomaajoukkue

text: Etelä-Afrikan jääkiekkomaajoukkue edustaa Etelä-Afrikkaa kansainvälisissä jääkiekkoturnauksissa.


title: Etelä-Afrikan jääkiekkomaajoukkue

text: Joukkue debytoi maailmanmestaruuskisoissa vuoden 1961 C-sarjan kisoissa, ja on sittemmin noussut viisi kertaa 2. divisioonaan ja pudonnut viidesti takaisin 3. divisioonaan.


title: Noodles

text: Kevin "Noodles" Wasserman (s. 4. helmikuuta 1963 Los Angeles, Kalifornia) on The Offspring -yhtyeen soolokitaristi.


title: Noodles

text: Wasserman toimi Dexter Hollandin ja Greg Kieselin käymän lukion vahtimestarina, josta hänet värvättiin bändiin 80-luvulla. Noodles soittaa suurimman osan The Offspringin kappaleiden teknisistä osioista, vaikkakin yhtyeen keulakuva Dexter Holland onkin arvostetumpi kuin Noodles. Noodles on helppo erottaa bändin riveistä suurikokoisten silmälasiensa ja mustan, harmaantuneen tukkansa takia. Kertoman mukaan hänen hiuksensa alkoivat harmaantua hänen ollessaan vain 18-vuotias. Noodles on myös värisokea.


title: Noodles

text: Noodlesilla on myös kaksi omaa kitaramallia. Kokonaan ilmastointiteipin "värinen" Ibanez NDM1 ja musta Ibanez NDM2.


title: Noodles

text: Noodles elää avioliitossa Jackie Patrice Wassermanin kanssa. Heillä on tytär Chelsea Nicole Wasserman.


title: Krar

text: Krar on Etiopiassa ja Eritreassa käytettävä lyyra. Siinä on tavallisesti viisi tai kuusi kieltä. Kraria käytetään sekä soolo- että säestyssoittimena.


title: Jääkiekon 3. divisioonan maailmanmestaruuskilpailut 2004

text: Jääkiekon 3. divisioonan MM-kisat 2004 pelattiin Reykjavíkissa, Islannissa 16.–21. maaliskuuta 2004. Turnauksen voittajat, Islanti ja Turkki, nousivat vuoden 2005 2. divisioonan MM-kisoihin.


title: Masinqo

text: Masinqo (masenqo, masenko) on etiopialainen piikkiviulu. Siinä on yksi kieli. Soittimen kaikukoppa on vinoneliön muotoinen. Etiopiassa masinqoa soittavat tavallisesti kiertelevät azmari-muusikot.


title: Harri Nykänen

text: Harri Kalervo Nykänen (s. 20. kesäkuuta 1953 Helsinki) on suomalainen rikoskirjailija. Hän työskenteli rikostoimittajana Helsingin Sanomissa aina kesään 2001 saakka, jolloin hän ryhtyi vapaaksi kirjailijaksi.


title: Harri Nykänen

text: Kirjoissaan Nykänen kuvaa Helsingin alamaailmaa, sen toimintatapoja ja pelisääntöjä rikollisen silmin. Hänen päähenkilönsä ovat yleensä pikkurikollisia, pelureita ja ilmiantajia ja muita pieneläjiä, jotka toimivat lain rajamailla. Nykänen tuntee rikostoimittajan työnsä vuoksi aiheensa. Suosituimmaksi Nykäsen kirjoista ovat nousseet 1990-luvulla ilmestyneet kolme Raid-kirjaa, joista on tehty 12-osainen televisiosarja sekä vuonna 2003 valmistunut elokuva.


title: Harri Nykänen

text: Toimittajana Harri Nykänen sai aikaan Matti Ahteen eroamisen Veikkaus Oy:n toimitusjohtajan tehtävistä esittämällä vuonna 2001 Neloskanavan "Palaneen käry" -ohjeman haastattelussa paljastuksen, jonka mukaan hänen artikkeliinsa kirjoittama seksuaalista ahdistelua harjoittava toimitusjohtaja oli Matti Ahde. Tapauksen tultua julki Nykänen iritisanoutui Helsingin Sanomista. Nykäsen mukaan tämä johtui siitä, että hänen ei annettu julkaista Matti Ahteen nimeä aihetta käsittelevässä artikkelissaan.


title: Harri Nykänen

text: Nykänen omistaa yhdessä Jouni Tervon kanssa Pulitzer Oy -kustannusyhtiön. Yhtiössä Nykänen toimittaa "Barrikadi"-sarjaa. Hän on osuuskuntamuotoisen kustantamo Crime Timen perustajajäsen.


title: Harri Nykänen

text:
Käsikirjoituksia televisioon ja radioteatteriin vuodesta 1987 lähtien.
Asiantuntijana keväällä 2013 Jim-televisiokanavalla esitetyssä Rekonstruktio-televisiosarjassa.


title: Artturi Kannisto

text: Juha Artturi Kannisto (12. toukokuuta 1874 Kylmäkoski – 10. maaliskuuta 1943 Helsinki) oli kielentutkija ja oikeakielisyysmies. Hän oli Helsingin yliopiston suomalais-ugrilaisen kielitieteen ylimääräinen professori vuosina 1927–1943. Kannisto kunnostautui erityisesti vogulin eli mansin kielen tutkijana.


title: Artturi Kannisto

text: Artturi Kannisto tuli ylioppilaaksi Hämeenlinnan lyseosta vuonna 1893 ja kirjoittautui Helsingin yliopistoon samana vuonna. Hän kiinnostui jo kouluaikanaan suomen sukukielistä. Merkittävä vaikuttaja tässä mielenkiinnon heräämisessä oli Arvid Genetz, joka toimi Hämeenlinnan lyseossa opettajana ja joka oli ansioitunut sukukielten tutkija. Kanniston erityisenä mielenkiinnon kohteena oli unkarin kieli, johon hän tutustui itsenäisesti Antti Jalavan ja József Szinnyein unkarin kieltä ja kielten sukulaisuutta valottavien kirjoitusten innoittamana. Yliopistossa Kannisto alkoi heti opiskella myös hantia (ostjakkia), mikä ei ollut tuiki tavallinen aloittelevan opiskelijan valinta. Kannisto suoritti filosofian kandidaatin tutkinnon vuonna 1899.


title: Artturi Kannisto

text: Kanniston ensimmäiset kielitieteelliset työt koskivat hämäläismurteiden äänne- ja lauseoppia; asiaa käsittelevät teokset ilmestyivät 1897 ja 1901. Kannisto ei kuitenkaan jatkanut suomen kielen tutkimusta, sillä äskettäin (1883) perustettu Suomalais-Ugrilainen Seura (SUS) oli ottanut tehtäväkseen kerätä tieteellistä materiaalia Suomen sukukansoista. Tässä SUS:n johtamassa sukukansojen kulttuuriperinnön tallentamisohjelmassa mansin tutkimus lankesi Kanniston osalle.


title: Artturi Kannisto

text: Kannisto teki pitkän kieli- ja kansatieteellisen tutkimusmatkan Tobolskin ja Permin kuvernementtien mansien keskuuteen. Hän lähti tutkimusmatkalleen länsi-Siperiaan syyskuussa 1901. Hänen matkansa ulottui mansien asuttaman laajan alueen joka kolkkaan. Kanniston perinpohjaisesta työtavasta on sanottu, että ei ollut ainuttakaan mansiperhettä, josta hänellä ei olisi ollut mitään tietoa. Hän keräsi systemaattisesti sanastoa, tekstejä, kansanrunoutta, sävelmiä, kansatieteellisiä esineitä sekä tietoja aineellisesta ja henkisestä elämästä. Kanniston arkistoa on pitkään hyödynnetty kielen ja kansanrunouden tutkimuksessa. Hän keräsi manseista lisäksi henkilötietoja ottaen huomioon mansintaitoisten ja venäläistyneiden lukusuhteet. Kannisto työskenteli intensiivisesti Siperian rasittavissa oloissa yhtäjaksoisesti aina kevääseen 1905, jolloin hänen oli pakko käydä Suomessa lepäämässä. Jo loppukesästä hän kuitenkin palasi Siperiaan jatkamaan työtään, joka päättyi vasta joulukuussa 1906. Kaikkiaan Kannisto oli mansien mailla viisi vuotta. Kanniston tytär Tytti julkaisi 1963 matkan aikana käydyn kirjeenvaihdon, josta on luettavissa manseista vähän mairittelevia mainintoja sivistymättömyydestä, siivottomuudesta ja juopottelusta.


title: Artturi Kannisto

text: Varsinaisen päivätyönsä Kannisto teki Helsingin yliopiston palveluksessa. Hän toimi lainopillisessa tiedekunnassa suomen kielen opettajana ja kuulustelijana 1910–1929. Suomalais-ugrilaisen kielitieteen dosentiksi Kannisto nimitettiin 1920 ja saman alan henkilökohtaiseksi ylimääräiseksi professoriksi 1927. Hänen opetusalanaan olivat ensi sijassa etäsukukielet mutta hän luennoi aika ajoin myös lähisukukielistä.


title: Artturi Kannisto

text: Artturi Kannisto oli ylioppilastutkintolautakunnan jäsen vuodesta 1920 ja Tieteellisen keskuslautakunnan jäsen vuodesta 1929. Hän toimi myös Suomalais-Ugrilainen Seuran (SUS) sihteerinä 1919–1935 ja sen jälkeen esimiehenä kuolemaansa asti. Hänen aloitteensa oli mm. SUS:n julkaisuohjelma, jonka tarkoituksena on ollut julkaista vuosikymmenten aikana kerätyt tieteelliset ainekset. Kannisto oli usean virolaisen ja unkarilaisen tieteellisen seuran kunniajäsen. Hän oli myös Budapestin ja Debrecenin yliopiston kunniatohtori.


title: Artturi Kannisto

text: Kannisto keksi suomen kieleen lukuisia uudissanoja, esimerkiksi sanan "elokuva". Yksi hänen ehdotuksistaan oli, että kaikki "hajottaa"-tyyppiset verbit kirjoitettaisiin ilman "i":tä. Hän rakensi päätteitä yhdistelemällä pisimmän tähän mennessä tunnetun suomenkielisen sanan: "kumarreksituteskenteleentuvaisehkollaismaisekkuudellisenneskenteluttelemattomammuuksissansakaankopahan". Siinä on silloisen oikeinkirjoituksen mukaan 103, nykyisen oikeinkirjoituksen mukaan 102 kirjainta. Sana ei tarkoita mitään, vaan on sijapäätteitä yhdistelemällä aikaan saatu keinotekoinen rakennelma.


title: Artturi Kannisto

text: Artturi Kanniston poika oli väestötieteilijä Väinö Kannisto.


title: Tyyny

text: Tyyny on pehmeä, usein nukkuessa käytettävä päänalusta. Tyynyn tarkoituksena on tukea nukkujan tai lepääjän päätä, jotta se pysyisi kyljellään nukuttaessa suorassa. Tyynyä voi käyttää myös tukena paremman istuma-asennon saamiseksi. Silloin tyyny voi olla myös pehmikkeenä kovaa alustaa vasten. Tyynyjä käytetään myös koriste-esineinä esimerkiksi vuoteella tai sohvalla. Koristetyynyillä on usein epämukava nukkua niiden litteyden, paksuuden tai kovuuden takia.


title: Tyyny

text: Pikkulapsille oma tyyny voi olla rakas ja myös turvan tuoja, varsinkin jos sen muoto tai päällinen ovat yksilöllisiä.


title: Tyyny

text: Tyynyä voidaan käyttää myös aseena leikkimielisessä tyynysodassa. Aseen teho perustuu tyynyn liikemäärään. Vuosittain vietetään maailman tyynysotapäivää (), johon ottaa osaa useita kymmeniä kaupunkeja ympäri maailmaa.


title: Tyyny

text: Tyyny koostuu sisällä olevasta pehmusteesta ja päällyskankaasta. Tyynyissä on käytetty entisaikoina pehmusteena olkia. Nykyisin pehmusteena käytetään vaahtomuovia tai synteettisiä kuituja, jotka voivat olla profiloituja ilmavuuden aikaansaamiseksi. Joissakin tyynyissä pehmusteena käytetään untuvaa ja höyheniä.


title: Tyyny

text: Tyynyn sisus painuu aikaa myöten nukkujan pään painon vaikutuksesta. Tyynyä tulee aika ajoin pöyhiä ilmavuuden ja pehmeyden lisäämiseksi. Ennen vanhaan tyynyn oljet vaihdettiin tarvittaessa. Nykyisin kertakäyttökulttuurissa heikkolaatuinen, kovahkoksi muuttunut tyyny voidaan korvata uudella tyynyllä. Hyvälaatuiset tyynyt säilyttävät kuohkeutensa, kun niitä muistaa välillä pöyhiä.


title: Tyyny

text: Sängyn tyynyssä on päällä helposti pestävä vaihdettava puuvilla- tai pellavakankainen "tyynyliina". Tyynyliina suojaa tyynyä suusta tulevalta kuolalta, hiusten rasvalta ja hilseeltä. Tyynyliina suojaa myös poskilla olevilta epäpuhtauksilta. Koristetyynyissä tyynynpäällinen voi olla kirjailtu.


title: Tyyny

text: Lämpötyynyn sisällä on verkkovirralla lämmitettävä vastuslanka. Lämpöä tarvitaan sairauksien oireiden lievittämisessä esimerkiksi hammassäryssä tai nenäontelotulehduksissa.


title: Tyyny

text: Koristetyynyjä käytetään sohvilla tai vuoteilla sisustuksellisina koristeina. Koristetyynyt ovat yleensä nukkumistyynyjä pienikokoisempia. Tyynyn päällinen voi olla vaikkapa satiinia tai vohvelikangasta.


title: Tyyny

text: Terveystyyny on muotoiltu tyyny, joka antaa päälle parempaa tukea.


title: Tyyny

text: Purukumin palasia sanotaan usein tyynyiksi, koska ne ovat muodoltaan tyynymäisiä.


Jääkiekon 2. divisioonan maailmanmestaruuskilpailut 2004 pelattiin Jacassa, Espanjassa (ryhmä A) ja Elektrenaissa, Liettuassa (ryhmä B) 12.–18. huhtikuuta 2004. Ryhmien voittajat, Kiina ja Liettua, nousivat 1. divisioonan MM-kisoihin vuodeksi 2005.


title: Akseli ja Elina

text: Akseli ja Elina on vuonna 1970 ensi-iltaan tullut Edvin Laineen ohjaama elokuva, joka on jatkoa kaksi vuotta aiemmin ensi-iltansa saaneelle Täällä Pohjantähden alla -elokuvalle. Täällä Pohjantähden alla pohjautui Väinö Linnan "Täällä Pohjantähden alla"-trilogian kahteen ensimmäiseen osaan, kun taas Akseli ja Elina trilogian viimeiseen osaan. Akseli ja Elina ei menestynyt yhtä hyvin kuin edeltäjänsä.


title: Akseli ja Elina

text: Elokuva alkaa siitä mihin edeltäjänsä jäi, kun Akselin elinkautinen tuomio vaihtuu ehdonalaiseksi vapaudeksi. Hän palaa kotiinsa yön pimedessä herättäen hämminkiä perheensä keskuudessa. Lapualaishenki nostaa päätään myös Pentinkulmalla, se henkilöityy kansakoulunopettajaan sekä pappilan rouvaan ja poika Salpakariin. Kivivuori kyyditään ja pahoinpidellään. Tästä vaiheesta elokuva jatkuu talvi- ja jatkosodan yli aina Kaarinan ja Auliksen häihin asti.


title: Akseli ja Elina

text: "Akseli ja Elina" oli Suomen elokuvateattereissa 510 542 katsojallaan vuoden 1970 katsotuin elokuva. Myös toiseksi ja kolmanneksi katsotuimmat olivat kotimaisia, "Naisenkuvia" ja "Speedy Gonzales – Noin 7 veljeksen poika".


title: U-matic

text: U-matic on japanilaisen elektroniikkajätin Sonyn kehittämä videokasettijärjestelmä. Se oli ensimmäinen videonauhurijärjestelmä, joka käytti kasetteihin pakattua magneettinauhaa ja täysautomaattista nauhanpujotusmekanismia. Tätä aikaisemmat videonauhurit käyttivät yksinomaan keloilla olevia nauhoja, jotka nauhurin käyttäjän oli itse pujotettava nauharadalle.


title: U-matic

text: Sony julkaisi ja toi järjestelmänsä markkinoille 1960- ja 1970-lukujen vaihteessa. Videonauhurit olivat aluksi suunnattu helppokäyttöisyytensä takia pelkästään kotivideonauhureiksi, mutta liian kalliina ja kookkaina laitteina ne eivät lopulta saavuttaneet kovinkaan suurta suosiota kuluttajamarkkinoilla. Sonyn ensimmäiset nauhurimallit painoivat noin 30 kg, joten kotikäyttöön ne olivat kohtalaisen raskaita laitteita. Useat nauhurimallit eivät sisältäneet omaa TV-virintä ja ajastinta, jolloin nauhurin käyttö TV-ohjelmien miehittämättömään tallennukseen oli hankalaa. Myöhemmin järjestelmä löysi tiensä koulutuskäyttöön, puoliammattimaiseen videotuotantoon ja osittain myös TV-asemien uutiskuvauskäyttöön.


title: U-matic

text: U-matic-järjestelmä oli aikaansa nähden hyvin suorituskykyinen videonauhuri. Järjestelmässä on alusta alkaen ollut värillisen videokuvan tallennus- ja toistomahdollisuus, vaikka värillisiä TV-lähetyksiä ei vielä tuohon aikaan ollut kaikkialla maailmassa. Tämän lisäksi järjestelmässä käytettiin kahta rinnakkaista ääniraitaa stereofonisen tai kaksikielisen äänen tallennusta varten. Videokuvan laatukin oli tuohon aikaan erinomainen, minkä takasi suuri kuvapäiden kirjoitusnopeus ja massiivinen 110 mm halkaisijaltaan oleva kuvarumpu verrattuna muiden kasettijärjestelmien yli puolet pienempään kuvarumpuun.


title: U-matic

text: U-matic-järjestelmä sai nimensä nauhakoneiston käyttämästä nauhanpujotusmekanismistaan, jossa nauha kierretään kuvarummun ympärille U-kirjainta muistuttavaan muotoon, ja nimen jälkimmäinen osa muodostettiin nauhapujotuksen automaattisuudesta.


title: U-matic

text: Järjestelmän videokaseteissa käytetään yleisistä nauhanleveysstandardeista poikkeavaa 3/4 tuuman (19,05 mm) levyistä magneettinauhaa. Nauhan kulkunopeus on 9,53 cm/s, jonka ansiosta pitkittäiset ääniraidat toistuvat kohtalaisen hyvälaatuisina. Suuresta nauhanopeudesta johtuen järjestelmän videokasetit ovat melkoisen kookkaita ja yhden kasetin enimmäistallennusaika on vain 60 minuuttia. Tämän lisäksi suuri nauhanopeus aiheuttaa videoraitojen väliin jäävää hukkatilaa, jolla estetään vierekkäisten raitojen häiritseminen (ylikuuluminen) toisiinsa nähden.


title: U-matic

text: Myös pienempikokoisia kannettavia U-matic-videonauhureita kehiteltiin kenttäkuvauskäyttöön. Näitä kevyitä nauhureita varten kehitettiin täyskokoisesta videokasetista pienempi U-matic S -kasetti, johon mahtuu nauhaa enimmillään 20 minuutin tallennusta varten. Pienempää kasettikokoa voidaan käyttää pöytämallisissa videonauhureissa ilman erillistä kasettisovitinta, koska kasetin pohjassa oleva ohjausura ohjaa kasetin pöytänauhurin kasettilokeroon juuri oikeaan kohtaan. Akkukäyttöisten kannettavien nauhureiden ansiosta järjestelmää käytettiin myös ammatillisessa TV-tuotannossa.


title: U-matic

text: Myöhemmässä vaiheessa U-maticista kehitettiin myös kuvanlaadullisesti parannettuja versioita kuten U-matic High Band ja U-matic SP, joiden videokuvan laatu oli riittävä TV-lähetyskäyttöön.


title: U-matic

text: U-matic-järjestelmä ei vielä nykypäivänäkään ole täydellisesti kuollut. Järjestelmän mukaisia videokasetteja valmistetaan edelleen. Kuvanlaadullisesti U-maticin taso on täysin riittävä varsinkin NTSC-televisiojärjestelmässä, jonka kuvanlaatu itsessään on PAL-järjestelmää selvästi heikompi.


title: Paul Whitehouse

text: Paul Whitehouse (s. 17. toukokuuta 1958 Cardiff, Wales) on brittiläinen koomikko ja käsikirjoittaja, joka on tullut tunnetuksi etenkin komediasarjasta Ruuvit löysällä ("The Fast Show").


title: Paul Whitehouse

text: Johnny Depp on pitänyt Whitehousea "kaikkien aikojen parhaana näyttelijänä".


title: Steve Yzerman

text: Stephen ”Steve” Gregory Yzerman (s. 9. toukokuuta 1965 Cranbrook, Brittiläinen Kolumbia) on kanadalainen jääkiekkoilija, olympiavoittaja ja kolminkertainen Stanley Cup -voittaja. Yzerman pelasi koko NHL-uransa Detroit Red Wingsissä ja toimi seuransa kapteenina vuodesta 1986 lähtien ollen näin NHL:n pitkäaikaisin kapteeni. Vuosina 2010–2018 hän toimi NHL-seura Tampa Bay Lightningin toimitusjohtajana.


title: Steve Yzerman

text: Yzerman on ainoa pelaaja Wayne Gretzkyn, Mario Lemieux’n, Phil Espositon ja Bernie Nichollsin lisäksi, joka on tehnyt NHL:n runkosarjassa yhden kauden aikana 150 pistettä tai enemmän. Yzerman johti Red Wingsin kolmeen Stanley Cup -mestaruuteen (1997, 1998, 2002) ja hänet on palkittu Lester B. Pearson Awardilla (1989), Conn Smythe Trophyllä (1998), Frank J. Selke Trophyllä (2000) ja Bill Masterton Memorial Trophyllä (2003).


title: Steve Yzerman

text: Yzerman ilmoitti uransa päättämisestä 3. heinäkuuta 2006 pitämässään lehdistötilaisuudessa. Red Wings nimitti Yzermanin joukkueensa varapuheenjohtajaksi 25. syyskuuta 2006. 2. tammikuuta 2007 Yzermanin pelinumero 19 jäädytettiin ennen Anaheim Ducks -ottelua, joka päättyi lopulta Detroitin 2–1-voittoon.


title: Steve Yzerman

text: Steve Yzerman syntyi Cranbrookissa, Brittiläisessä Kolumbiassa, mutta varttui ja kävi High Schoolin Nepeanissa, Ontariossa. Juniorina hän pelasi OHL-seura Peterborough Petesissä.


title: Steve Yzerman

text: NHL-seura Detroit Red Wingsin silloinen toimitusjohtaja Jim Devellano oli alun perin suunnitellut Pat LaFontainen varaamista seuran ensimmäisen kierroksen vuorolla vuoden 1983 varaustilaisuudessa. Kun New York Islanders nappasi LaFontainen yhtä vuoroa aiemmin, Red Wings päätyi varaamaan Yzermanin kokonaisvarausnumerolla neljä. Aluksi Yzermanin pelättiin olevan liian pienikokoinen NHL-kaukaloihin, ja seura varautuikin lähettämään hänet vielä vuodeksi Peterboroughiin. Kautta edeltävällä harjoitusleirillä Yzerman kuitenkin osoitti huolet turhiksi ja vakiinnutti paikkansa seuran kokoonpanossa. Ensimmäisellä NHL-kaudellaan hän teki 39 maalia ja yhteensä 87 pistettä, ja sijoittui toiseksi Vuoden tulokas -äänestyksessä.


title: Steve Yzerman

text: Vuonna 1986 tuolloin 21-vuotias Yzerman nimitettiin Red Wingsin kapteeniksi seuran historian nuorimpana pelaajana, ja piti titteliä uransa päättymiseen vuoteen 2006 asti. Kaudella 1988–1989 Yzerman keräsi yhteensä 155 pistettä, jonka vain Wayne Gretzky ja Mario Lemieux ovat ylittäneet. Vuonna 1997 Yzerman johti Red Wingsin seuran ensimmäiseen Stanley Cup -mestaruuteen 42 vuoteen. Philadelphia Flyers kaatui finaalisarjassa suoraan neljässä ottelussa. Sama toistui vuotta myöhemmin, jolloin vastassa oli Washington Capitals.


title: Steve Yzerman

text: 26. marraskuuta 1999 Yzermanista tuli yhdestoista 600 maalia tehnyt pelaaja NHL:n historiassa. Kaudella 2001–2002 Yzermania pitkään vaivannut polvivamma paheni, ja hän joutui olemaan sivussa 30 runkosarjaottelusta. Pelasi pudotuspeleissä yhdellä terveellä polvella, mutta onnistui keräämään 23 ottelussa 23 pistettä ja johtamaan Red Wingsin kolmanteen mestaruuteensa kuuden vuoden sisällä. Kesällä 2002 Yzerman joutui vaikeaan polvileikkaukseen, jonka seurauksena hän oli poissa kauden 66 ensimmäisestä ottelusta. Yzermanin tehdessä paluun jäille maaliskuussa 2003 kotiyleisö osoitti seisten suosiotaan kapteenilleen. Kauden päätteeksi hänet palkittiin Bill Masterton Memorial Trophyllä sisukkuudestaan, urheiluhengestään ja omistautumisestaan jääkiekolle.


title: Steve Yzerman

text: Kauden 2004–2005 peruunnuttua vuoksi myös Yzermanin tulevaisuus näytti epävarmalta. 2. elokuuta 2005 hän kuitenkin allekirjoitti yksivuotisen sopimuksen Red Wingsin kanssa, ja aloitti 19. peräkkäisen kautensa seuran kapteenina. Viimeiseksi jäänellä kaudellaan Yzerman teki 61 ottelussa 14 maalia ja antoi 20 maaliin johtanutta syöttöä. Detroit voitti hienosti runkosarjan, mutta Edmonton Oilers yllätti Red Wingsin pahanpäiväisesti playoffien ensimmäisellä kierroksella otteluvoitoin 4–2. Playoffien todellinen musta hevonen Oilers ylsi lopulta Stanley Cup -finaaleihin, joissa se kuitenkin hävisi Carolina Hurricanesille. 1. toukokuuta playoff-sarjan viidennessä ottelussa Yzermanille merkittiin viimeisessä ottelussaan vielä syöttöpiste Robert Langin ylivoimamaaliin, mutta Detroit hävisi ottelun 4–3 ja Edmonton meni jatkoon.


title: Steve Yzerman

text: Kansainvälisellä tasolla Yzermanin suurin saavutus on Kanadan maajoukkueen kanssa voitettu kultamitali vuoden 2002 talviolympialaisissa Salt Lake Cityssä. Kanadan olympiajoukkue jäädytti virallisesti Yzermanin pelinumeron 19 tämän ilmoitettua jättävänsä väliin vuoden 2006 talviolympialaiset Torinossa.


title: Steve Yzerman

text: Vuoden 2006 syksyllä Yzerman nimitettiin Red Wingsin varapuheenjohtajaksi ja johtokunnan varakuvernööriksi. 2. tammikuuta 2007 Detroit Red Wings jäädytti Yzermanin pelinumeron 19 ennen ottelua Anaheim Ducksia vastaan. Red Wings sisällytti paitaan kapteenin tunnuksen, C-kirjaimen ylimääräisenä kunnianosoituksena ”The Captainille”. Samassa kuussa hän otti vastaan Kanadan jääkiekkomaajoukkueen toimitusjohtajan viran kyseisen vuoden MM-kilpailuja varten. 23. kesäkuuta 2009 Yzerman valittiin Hockey Hall of Fameen yhdessä Brett Hullin, Luc Robitaillen ja Brian Leetchin kanssa. Myöhemmin hänet valittiin Kanadan jääkiekkomaajoukkueen toiminnanjohtajaksi vuoden 2010 Vancouverin olympialaisia varten, joissa Kanada saavutti ensimmäisenä joukkueena vuoden 1980 Yhdysvaltojen voiton jälkeen jääkiekon olympiakultaa kilpailujen järjestäjämaana.


title: Steve Yzerman

text: 25. toukokuuta 2010 Yzerman siirtyi Tampa Bay Lightningin toimitusjohtajaksi. Samana vuonna Lightning pääsi itäisen konferenssin finaaleihin, jäätyään aiempana vuonna kokonaan pudotuspelien ulkopuolelle. Kauden päätyttyä Yzerman oli ehdolla NHL:n vuoden toimitusjohtajaksi.


title: Steve Yzerman

text: Yzermanin perheeseen kuuluvat vaimo Lisa ja tyttäret Isabella, Maria ja Sophia, joiden kanssa hän asuu Bloomfield Hillsissä, Michiganissa. Vapaa-aikanaan Yzerman harrastaa golfia, viinejä ja matkustamista.


Jääkiekon D-sarjan maailmanmestaruuskilpailut 1999 pelattiin Krugersdorpissa, Etelä-Afrikassa 14.–20. huhtikuuta 1999. Turnauksen voittaja, Espanja, nousi C-sarjan MM-kisoihin vuodeksi 2000. Espanja pelasi Israelin kanssa tasan ja päätyi tämän kanssa samoihin loppupisteisiin yhtä hyvällä maalierolla, mutta voitti loppusarjan tehtyjen maalien perusteella.


title: Kittilän lentoasema

text: Kittilän lentoasema sijaitsee Lapissa Kittilän kunnassa. Se palvelee pääasiassa Ylläkselle, Leville, Pallakselle, Pyhä-Luostolle ja muihin hiihtokeskuksiin matkustavia turisteja. Lentoasemalle on säännöllisiä lentoja Helsinki-Vantaalta. Vuonna 2016 lentoaseman kautta kulki 257 545 matkustajaa.


title: Kittilän lentoasema

text: Kittilän lentoaseman kiitotie 16/34 on 2 500 metriä pitkä ja 45 metriä leveä. Kiitotie 34 on varustettu suurtehovaloin ja ILS-tarkkuuslähestymisjärjestelmällä.


title: Kittilän lentoasema

text: Metsähallitus rakensi Kittilään vuosina 1974–1975 metsätalouslentoja varten metsälentopaikan, jolla oli 600–700 metriä pitkä sorapintainen kiitotie. Ensimmäinen lentokone laskeutui lentokentälle 20. syyskuuta 1975. Kenttää käytti lähinnä yleisilmailu, eikä siltä lennetty metsätalouslentoja.


title: Kittilän lentoasema

text: Kittilässä oli 1970-luvulla myös käynnistynyt hanke suuremman lentokentän rakentamiseksi muun muassa matkailuelinkeinon ja Ilmavoimien tarpeisiin. Kittilän lentokenttä rakennettiin metsälentokentän paikalle vuosina 1976–1979 työministeriön, Tie- ja vesirakennuslaitoksen ja Kittilän kunnan yhteishankkeena ja avattiin liikenteelle 11. syyskuuta 1979. Alun perin kentällä oli kaksi kilometriä pitkä päällystetty kiitotie sekä rullaustie, asemataso ja suojarakennuksia. Lentokentän pitäjä oli aluksi puolustusministeriö ja pääasiallinen niin sanotun "Kittilän lentopaikan" käyttäjä Lapin lennosto, mutta lentokenttä oli myös siviililiikenteen käytössä.


title: Kittilän lentoasema

text: Lentoaseman terminaalin ensimmäinen osa rakennettiin vuosina 1981–1982, ja heinäkuussa 1982 lentokenttä siirrettiin ilmailuhallituksen hallintaan valtion lentoasemaksi. Kiitotie pidennettiin 2 500 metriin vuosina 1984–1985. Valmistumisensa jälkeen lentoasema oli aluksi lähinnä sotilas- ja yleisilmailun käytössä, minkä lisäksi lentoasemalle tehtiin jonkin verran tilauslentoja. Finnair aloitti säännöllinen lentoliikenteen Kittilään helmikuussa 1987. Päivittäinen liikenne alkoi helmikuussa 1990. 1990- ja 2000-lukujen aikana lentoaseman terminaalia on laajennettu useaan otteeseen.


title: Kittilän lentoasema

text: Kittilän lentoasemarakennus paloi osittain 27. heinäkuuta 2006. Tuli tuhosi noin 2 000 neliömetrin alueen. Tuhoutuneet osat rakennettiin uudelleen vuosina 2007–2008 ja samalla tilat suunniteltiin avarammiksi. Jälleenrakennus- ja laajennusosa vihittiin käyttöön 14. helmikuuta 2008.


title: Kittilän lentoasema

text: Itävaltaan rekisteröityä Gulfstream G 150 -liikelentokonetta oltiin 4. tammikuuta 2018 valmistelemassa paluuta kohti Venäjää, mukanaan venäläisturisteja. Koneen sisälle oli muodostunut ylipaine, jonka takia ovi sinkoutui voimalla päin saksalaista kapteenia, joka kuoli välittömästi. Turman sattuessa koneessa ei ollut matkustajia. Onnettomuustutkintakeskus selvittää asiaa.


Jääkiekon D-sarjan maailmanmestaruuskilpailut 2000 pelattiin Reykjavíkissa, Islannissa 10.–16. huhtikuuta 2000. Kisojen seitsemän parasta joukkuetta siirtyivät pelaamaan 2. divisioonan MM-kisoihin, ja kaksi huonoiten sijoittunutta siirtyivät 2. divisioonan karsintasarjaan 2002.


title: Finlantic

text: Finlantic (Oy Lentorahti-Finlantic Ab, työnimenä oli aluksi myös Finn-Atlantic) oli 1960-luvun alussa toiminut yksityinen suomalainen charterlentoyhtiö, joka lensi myös rahtia ympäri maailmaa. Yhtiö merkittiin kaupparekisteriin perustetuksi 18. huhtikuuta 1957, toiminta alkoi marraskuussa 1961 ja lakkasi virallisesti 1. elokuuta 1983.


title: Finlantic

text: Yritys toimi osoitteessa Erottajankatu 15-17. Se oli toiminnoiltaan varsin moderni, mm. rahtikapasiteettia yhtiö ei myynyt itse, vaan myynti hoidettiin ympäri maailmaa toimivien rahtioperaattoreiden välityksellä. Myös yhtiön lentäjät hankkivat rahtia eli toiminta oli osin kuin kauppamerenkulussa. Toisinaan rahdinhankinta matkan aikana oli välttämätöntä käyttöpääoman hankkimiseksi, jotta lentokoneisiin voitiin ostaa polttoainetta ja maksaa kenttämaksut.


title: Finlantic

text: Yhtiön keskeisiä perustaja- ja omistajatahoja olivat mainostoimisto Seitsenmainos ja Apu-lehti. Toimitusjohtaja ja yksi osakkaista oli Kar-Airilla myyntipäällikkönä toiminut Martti Palmujoki. Hallitukseen kuuluivat Aapo Tulkki, Mikko Kettunen, Antti Nahi ja Olli Lyytikäinen. Yhtiön lentäjiin kuului myöhemmin Maarianhaminan lentoturmassa kuollut Ilmari "Pitkä-Jim" Joensuu, joka sai yhtiössä ensimmäisenä Yhdysvalloissa tyyppikoulutuksen DC-6:een.


title: Finlantic

text:
Yhtiöllä oli kaksi Douglas DC-6 -konetta. Ensimmäinen, OH-DCA, vuonna 1953 rakennettu DC-6 A/B, eli yhdistetty matkustaja- ja rahtiversio, oli yhtiön käytössä leasingilla Hawaiian Airlinesilta vuosina 1961-1963. Koneen nimi oli Havaijin kuningaskunnan perustajan mukaan Kamehameha. Se oli ensimmäinen Suomeen rekisteröity DC-6. Uutena kone oli kuulunut Slick Airwaysin laivastoon. Toinen kone, OH-DCB, oli myös rakennettu vuonna 1953 ja malliltaan matkustajakoneversio DC-6 B. Se oli yhtiön käytössä leasingilla Swissairilta lokakuusta 1962 toukokuuhun 1963.
Yhtiö oli perustettu tilauslentotoimintaa varten, mutta joutui olosuhteiden pakosta painottamaan rahtilentoja. Toiminnan saaminen joustavaksi vaati kasvattamaan kapasiteettia, mikä taas edellyttäisi suurempaa pääomaa. Kolme peräkkäin sattunutta moottoririkkoa ja niistä aiheutuneet kalliit varajärjestelyt johtivat yhtiön vaikeuksiin eikä uusien osakkaiden hankkiminen onnistunut. Loppuvaiheessa jouduttiin turvautumaan kalliiseen, lyhytaikaiseen vekselirahoitukseen ja Finlantic haettiin konkurssiin 1963.


title: Kolhoosi

text: Kolhoosi (, ) eli yhteistoimintatila on maatila, jota yhteisö viljelee valtion valvonnassa ja joka toimii osuustoimintaperiaatteella. Neuvostoliitossa kolhoosien määrä kasvoi ensimmäisen viisivuotissuunnitelman aikana, kun viljelijöitä kannustettiin ja lopulta jopa pakotettiin liittymään yhteen. Täysimittainen kollektivisointi alkoi yhtäkkiä vuonna 1929. Stalin antoi selitykseksi toiminnan kiivaudelle keskivarakkaiden talonpoikien halukkuuden liittyä kolhooseihin, mutta myönsi samalla vallankumouksen alkaneen ylhäältä joukkojen vain kannattaessa ideaa.


title: Kolhoosi

text: Kolhooseja oli kolmea eri tyyppiä. Ensimmäinen tyyppi oli pelkkä maanmuokkausosuuskunta eli TOZ, jossa osuuskunta omisti pelkät tuotantovälineet. Toisen tyypin muodosti artteli, jossa tuotanto oli järjestetty kollektiivisille pohjalle ja kolmantena kommuuni, jossa kaikki oli yhteistä tuotteiden jakelua myöten.


title: Kolhoosi

text: Stalinin antaman päätöksen nojalla kulakit eivät voineet liittyä kolhoosiin, mutta heidän omaisuutensa sai kolhoosin jäsenistö pitää yhteisesti. Kulakit perheineen karkotettiin seudulta kaukaisille leireille pakkotyöhön.


title: Kolhoosi

text: Kollektivisointi sujui niin kiivaasti, että Stalin piti maaliskuussa 1930 sitä hillitsevän puheen, ""menestys panee pään pyörälle"". Puheessa hän selitti yhdistymisen olevan vapaaehtoista ja tuomitsi tapahtuneet vääryydet. Hänen mukaansa tarkoituksenmukaista ei ollut perustaa kommuuneja, vaan artteleja, joissa sai pitää omaa viljelypalstaa ja kotieläimiä.


title: Kolhoosi

text: Valtion kannalta kollektivisointi tarjosi mahdollisuuden torimyynnin rajoittamiseen sekä maatalousväestön tulotason valvomiseen nopean suurteollistamisen rahoittamiseksi. Myös koneistus keskitettiin valtion kone- ja traktoriasemille, josta kolhoosit saivat vuokrata niitä. Vuonna 1958 kolhoosit saivat oikeuden hankkia omia koneita ja omistaa niitä, samalla koneasemat muuttuivat korjausasemiksi.


title: Kolhoosi

text: Neuvostoliittolaisen kolhoosin jäsen () sai osuuden tilan tuotosta tekemiensä työpäivien lukumäärän mukaan, valtiontiloilla eli sovhooseissa taas työntekijöille maksettiin rahapalkkaa. Kolhoosin jäsenillä oli myös oikeus 0,25-0,5 hehtaarin yksityisviljelmään ja pitää muutamia kotieläimiä. Monet maatyöläiset pitivätkin kolhooseista juuri näiden oikeuksien vuoksi, sillä he saivat suurimman osan tuloistaan oman maa-alueensa ansiosta.


title: Kolhoosi

text: Toisen maailmansodan jälkeen kolhoosien kokoa kasvatettiin Neuvostoliitossa entistä suuremmiksi. Vuonna 1959 kolhoosiviljelmän keskipinta-ala oli 2 380 ha ja kokonaispinta-ala 5 500 ha. Kolhoosissa asui keskimäärin 342 talonpoikaisperhettä.


title: Kolhoosi

text: Kolhooseja oli Neuvostoliiton lisäksi myös muissa itäblokin maissa, mutta kommunismin romahdettua Euroopassa kolhoosien määrä pieneni huomattavasti. Nykyään kolhooseja on pääasiassa sosialistisissa valtioissa, kuten Pohjois-Koreassa ja Kiinassa. Israelissa toimivia yhteistoimintatiloja kutsutaan nimellä kibbutz.


title: Kaaba

text: Kaaba (, IPA: ; myös nimityksiä "Baytu l-Ḥarām", ’pyhitetty talo’ tai "Baytu l-'Atīq" ’muinainen talo’ käytetään) on Mekassa sijaitseva rakennus, joka on islamilaisen maailman pyhin paikka. Kaaban ympärille on rakennettu moskeija, Masjid al-Haram, ja tämä kokonaisuus on muslimien jokavuotisen pyhiinvaelluksen kohde. Islaminuskoiset suorittavat rukouksensa kaikkialla maailmassa kohti Kaabaa. Periaatteessa kaikki maailman moskeijat on rakennettu siten, että niiden keskiakseli osoittaa sitä kohti, joskin eri aikoina ja myös eri perinteissä on noudatettu erilaisia tapoja määrittää tämä suunta, "qibla".


title: Kaaba

text:
Yksi islamin opin viidestä peruspilarista on pyhiinvaellus eli "hajj". Jokaisen muslimin jolla on siihen mahdollisuus tulisi tehdä pyhiinvaellus Mekan Kaabaan kerran elämässään. Vuosittain noin kolme miljoonaa muslimia eri puolilta maailmaa tekee hajjin Kaaban luo.
Muut kuin muslimit eivät pääsee Mekan ja Medinan pyhiin kaupunkeihin eivätkä siis saa tulla Kaabaan. Kiellon antoi profeetta Muhammad kaupungin valloituksen jälkeen vuonna 630.


title: Kaaba

text: Kaaba on suurin piirtein kuution muotoinen (sen nimi merkitsee arabiaksi kuutiota), noin 15 metriä korkea ja sivuiltaan hieman yli kymmenmetrinen (noin 10x14 m), koruton, ikkunaton kivirakennus. Se on rakennettu Mekan läheltä louhitusta harmaasta graniitista ja marmorista. Kaaban ulkopuoli on suurimman osan vuotta verhottu suurella mustalla kankaalla ("kiswah"), johon on kirjottu kultaisilla langoilla Koraanin säkeitä. Ainakin joskus pääpyhiinvaelluksen eli hajjin aikana mustan kankaan alta on käännetty esiin valkoista vastakangasta, joka muistuttaa pyhiinvaeltajien valkoista asua ja korostaa pääsemistä pyhitettyyn tilaan. Hajjin lopuksi uusi musta kiswah asetetaan paikoilleen. Kaaban verhoaminen periytyy jo esi-islamistiselta ajalta, mutta peitteen vaihtamisen uskotaan keksityn kalifi Umarin aikaan, jolloin Kaaba oli lähellä romahtaa liian monen kiswahin painosta. Kaaban ainoa ovi on koillisseinällä.


title: Kaaba

text: Sen itäiseen kulmaan on kiinnitetty nykyisin hopeisella kehyksellä koossa pidetty musta kivi, joka perinteisen näkemyksen mukaan on Aatamin ajoilta, peräisin paratiisista. Alkuperältään musta kivi on mahdollisesti meteoriitti. Vaihtoehtoisena mahdollisuutena on esitetty, että kyseessä on Saudi-Arabian Rub’ al-Khaliin osuneen meteoriittitörmäyksen lasittamaa ainesta Wabarin (Al-Hadida) meteorikraaterista. Pyhiinvaellukseen kuuluu temppelin kiertäminen seitsemään kertaan ja mustan kiven suuteleminen tai koskettaminen mikäli mahdollista. Hyväksyttävänä pidetään myös kiven osoittamista, sillä läheskään kaikki eivät käytännössä fyysisesti pääse (ehdi) koskettamaan kiveä säädettynä aikana. Kivi on musta, mutta tarinan mukaan se oli alun perin paratiisista tullessaan maitoa valkoisempi, mutta muuttui sitä suudelleiden pyhiinvaeltajien syntien vuoksi mustaksi.


title: Kaaba

text: Kaaban sisätilassa on marmorilattia. Sisäseinien alapuolisko on verhoiltu marmorilla ja kivitauluilla, joissa on koraanin säkeitä. Yläpuoli on verhoiltu vihreällä kankaalla, johon on niin ikään kirjailtu Koraanin lauseita kultalangalla. Katosta riippuu lamppuja, ja yhdessä nurkassa on pieni pöytä suitsukeastioita varten.


title: Kaaba

text: Koraanin mukaan Kaaban rakensivat Ibrahim (Abraham) ja hänen poikansa Ismael. Akateemisten tutkijoiden mukaan tämä ei ole historiallisesti uskottavaa. Mekan uskotaan olleen uskonnollinen keskus jo kauan sitten.


title: Kaaba

text: Muhammadin aikaan Kaaba oli useiden eri heimojumalien palvontapaikkana, ja sitä hallitsi Muhammadin oma heimo, kureishit. Beduiinit ja muiden arabialaiskaupunkien asukkaat tekivät joka vuosi Mekkaan yhdistetyn pyhiinvaelluksen ja kauppamatkan, joka on nykyisen islamilaisen pyhiinvaellustradition taustalla. Kureishit karkottivat Muhammadin Mekasta Medinaan. Palattuaan valloittajana vuonna 630, hän määräsi Kaaban puhdistettavaksi pakanahahmoista ja kaikista monijumaluuden merkeistä. Jotkut ovat tulkinneet Koraania myös niin, että vain Kaaban perustukset jätettiin tässä yhteydessä jäljelle, rakennettiin uusi pyhäkkö aiemman tilalle. Sen jälkeen Kaaba on ollut islaminuskon polttopiste.


title: Kaaba

text: Kaaba on tuhoutunut tai sitä on rikottu useasti Muhammadin aikojen jälkeen. Vuonna 930 shiialainen äärilahko vei Kaaban mustan kiven pois ja piti sitä hallussaan 20 vuotta lunnaita vastaan. Kaabaa on tiettävästi kunnostettu ja jälleenrakennettu kaksitoista kertaa, viimeksi vuonna 1996.


title: Kaaba

text: Kaaba avataan kahdesti vuodessa seremoniallista siivoamista varten: viisitoista päivää ennen Ramadanin alkua ja viisitoista päivää ennen pyhiinvaellusta. Kaaban siivoaminen on hyvin korkea kunniatehtävä, johon osallistuu Mekan kuvernöörin johdolla korkea-arvoisia kunniavieraita eri puolilta maailmaa. Siivoojat lakaisevat Kaaban lattian yksinkertaisilla luudilla.


title: Kaaba

text: Erään lähteen mukaan seremoniallinen Kaaban pesu ajoittuu kuitenkin pyhiinvaelluskuukauden ("Dhuʾl-Hijja") jälkeiseen aikaan, jolloin siihen osallistuu uskonnollisia virkailijoita ja pyhiinvaeltajia.


title: Garth Brooks

text:
Troyal Garth Brooks (s. 7. helmikuuta 1962 Tulsa, Oklahoma) on
yhdysvaltalainen countrylaulaja ja lauluntekijä. Brooksin albumeja on myyty hänen 1980-luvun lopulla alkaneen uransa aikana Yhdysvalloissa yli 135 miljoonaa kappaletta.


title: Garth Brooks

text: Brooks on voittanut muun muassa kaksi Grammy-palkintoa, 17 American Music Award -palkintoa ja 36 Billboard Music Award -palkintoa. American Music Awards nimesi Brooksin "vuosikymmenen artistiksi" vuonna 2000.


title: Garth Brooks

text: Brooks lopetti uransa huipulla vuonna 2001 ja muutti takaisin Oklahomaan kasvattamaan lapsiaan. Hän teki paluun ja julkaisi uuden studioalbuminsa "Man Against Machine" vuonna 2014. Hän lähti levyn julkaisun myötä myös uudelle maailmankiertueelle.


title: Trooppiset pilvirykelmät

text: Trooppiset pilvirykelmät ovat tropiikissa olevia suuria kuuro- ja ukkospilvien ryhmiä, jotka vaikuttavat tropiikin säähän. Näistä ja trooppisesta itäaallosta voi saada alkunsa trooppinen hirmumyrsky. Pasaatituulten kohtaamisvyöhykkeellä ja muualla tropiikissa pilvirykelmien halkaisija on muutama sata, enintään tuhat kilometriä. Päiväntasaajan seudun rykelmien alueella on hyvin kuumaa päiväntasaajan ilmaa. Pilvirykelmiin ei liity maanpinnan tasolla olevaa voimakasta matalapainetta tai pyörrettä. Ukkos- ja kuuropilvien rykelmät ajelehtivat tavallisesti länteen noin 20 km/h eli 4–6 pituusastetta vuorokaudessa.


title: José Luis Ortiz

text: José Luis Ortiz (s. 17. marraskuuta 1985) on bolivialainen jalkapalloilija, joka edustaa uruguaylaista Wanderersia.


title: José Luis Ortiz

text: Keskikentällä pelaava Ortiz siirtyi Bayer Münchenin riveihin 1. heinäkuuta 2000 Academia Tahuichista. Ortiz ei koskaan päässyt pääsarjajoukkueeseen, vaan pelasi reservijoukkueessa. Vuonna 2006 hän siirtyi 1. FC Saarbrückeniin, jossa pelasi kaksi ottelua. Hän siirtyi vuonna 2007 slovenialaiseen Nafta Lendavaan, jossa pelasi 22 ottelua. Vuodesta 2008 lähtien hän on pelannut uruguaylaisessa Montevideo Wanderers FC:ssä.


title: José Luis Ortiz

text: Ortiz on pelannut yhden ottelun Bolivian maajoukkueessa vuonna 2007.


title: Kivimaa

text: Kivimaa on Lahden kaupunginosa. Kivimaalla sijaitsee mm. koulu, uimahalli ja ABC-huoltoasema. Kivimaan osia ovat Kuokkamaa, nykyisin Metsäpelto, sekä Vesterås ja Hörölä.


title: Star Wars Holiday Special

text: Star Wars Holiday Special on CBS-televisiokanavan 17. marraskuuta 1978 Yhdysvalloissa esittämä Tähtien sota -maailmaan perustuva kaksituntinen televisio-ohjelma, jonka ohjasivat David Acomba ja Steve Binder. Ohjelman käsikirjoittivat Pat Proft, Leonard Ripps, Bruce Vilanch ja Rod Warren. The Star Wars Holiday Special sisälsi 1970-luvun laulajien ja näyttelijöiden, kuten Diahann Carrollin ja Harvey Kormanin, esiintymisiä ja laulunumeroita.


title: Star Wars Holiday Special

text: Ohjelmassa Chewbacca ja Han Solo vierailevat Chewbaccan kotiplaneetalla Kashyyykissa juhlimassa Elämän päivää. Matkalla Imperiumi ajaa heitä takaa. Ohjelma esitteli Chewbaccan isän Attichitcukin ja hänen vaimonsa Mallatobuckin sekä poikansa Lumpawarrumpin. Mukana oli myös piirroselokuva, jossa nähtiin ensi kertaa palkkionmetsästäjä Boba Fett, varsinaisesti vasta Imperiumin vastaiskussa esiintynyt hahmo. Useimmat Tähtien sota -fanit pitävät ja pilkkaavat Star Wars Holiday Specialia campina ja kitschinä. Tähtien sodan luoja George Lucas (jolla ei ollut merkittävää roolia Holiday Specialin tuotannossa) on sanonut, että tuhoaisi sen jokaisen kopion, jos se olisi hänen vallassaan. Myös Harrison Ford lähinnä koomisesti kielsi muistikuvansa ja koko spesiaalin olemassaolon, kun Conan O'Brien kysyi siitä Late Night with Conan O'Brien -show'ssaan. Ohjelmaa ei ole julkaistu tallenteena tai esitetty televisiossa ainoan esityskertansa jälkeen. Elokuva esitettiin Yhdysvaltojen lisäksi ainakin Kanadassa, Brasiliassa, Argentiinassa, Venezuelassa, Ranskassa ja Ruotsissa.


title: Passo Fundo

text: Passo Fundo on 180 000 asukkaan kaupunki Rio Grande do Sulin osavaltion pohjoisosassa, Brasiliassa. Passo Fundo tunnetaan erityisesti gauchoista eli eteläamerikkalaisista karjapaimenistaan, joita näkee usein kävelevän kaupungin kaduilla. Tunnetuimpia kaupungista kotoisin olevia henkilöitä ovat jalkapallovalmentaja Luiz Felipe Scolari ja kansanmusiikkitaiteilija Teixeirinha.


title: Paavola (Lahti)

text: Paavola on Lahden 3. kaupunginosa, joka sijaitsee heti Keski-Lahden itäpuolella. Paavola on alun perin ollut puutalovaltainen alue, mutta puutalokortteleita on purettu uusrakentamisen tieltä.


title: Paavola (Lahti)

text: Paavolassa on Lahden keskeisimpiä koulutuksen ja kulttuurin kaupunginosia. Siellä toimii useita päiväkoteja (Ainonpuiston pk, Humpulan pk, Möysän pk, Onnelantien pk, Paavolan pk, Villa Piiparin pk), Lahden ruotsinkielinen koulu, Lotilan koulu, Tiirismaan koulu, Kannaksen lukio, Tiirismaan lukio, Lahden ammattikorkeakoulun Muotoiluinstituutti ja Lahden aikuiskoulutuskeskus. Siellä sijaitsevat oppimiskeskus Fellmannia, Lahden kaupunginkirjasto ja Lahden kaupunginteatteri sekä Mustakallion hautausmaa kappeleineen. Kaupunginosassa on myös virastotalo ja Päijät-Hämeen pelastuslaitoksen päätoimipiste (Mannerheiminkatu 24).


title: Paavola (Lahti)

text: Kaupunginosan kaupallisista palveluista mainittakoon huonekaluliikkeet, Kauppakeskus Syke ja Paavolan K-Citymarket. Paavolan K-citymarket avattiin 1971, ja se on ketjun vanhin myymälä. Vuoteen 2016 asti Paavolassa toimi myös Anttilan tavaratalo.


title: Paavola (Lahti)

text: Paavolassa sijaitsee myös keikka- ja nuorisotila Kasisali, josta esimerkiksi Tehosekoitin ja Apulanta ovat ponnistaneet julkisuuteen.


title: Markus Steinhöfer

text: Markus Steinhöfer (s. 7. maaliskuuta 1986) on saksalainen jalkapalloilija, joka edustaa FC Baselia.


title: Markus Steinhöfer

text: DSC Weißenburgin kasvatti siirtyi FC Bayern Müncheniin vuonna 2002 1. FC Nürnbergistä. Steinhöfer pelasi lähinnä Bayernin reservijoukkueessa ennen siirtymistään Itävallan Bundesliigan FC Red Bull Salzburgiin kesällä 2006.


title: Markus Steinhöfer

text: Steinhöfer on pelannut Saksan paidassa 20 nuorten maaottelua.


title: Huulet

text: Huulet () ovat ihmisen ja monien muiden nisäkkäiden pehmeä suun ympäristö, joka koostuu poikkijuovaisesta lihaskudoksesta.


title: Huulet

text: Huulet jakautuvat ylähuuleen () ja alahuuleen (), joka on tavallisesti ylähuulta isompi. Eri ihmistyyppien välillä on suuria eroja huulien koossa. Tavallisesti negridisen ihmistyypin edustajilla on suuremmat ja turpeammat huulet kuin europideillä ja mongolideilla.


title: Huulet

text: Huulten ihossa ei ole melanosyyttiä, minkä johdosta verisuonet näkyvät selkeästi läpi ja huulet näyttävät väriltään punaisilta.


title: Huulet

text: Huulia käytetään ravinnon nauttimisen apuna. Niiden avulla myös tuotetaan useita jokapäiväisessä elämässä tarvittavia äänteitä. Huulilla myös osaltaan ilmaistaan erilaisia tunnetiloja. Ylöspäin osoittavat suupielet kertovat iloisuudesta ja hyvästä mielestä. Huulissa on myös paljon hermopäätteitä, mikä tekee niistä hyvin tuntoherkän alueen. Eräs merkittävä hellyyden ja rakkauden osoittamisen muoto, suudelma, toteutetaan huulilla. Monissa kulttuureissa punaiset, turpeat ja symmetriset huulet ovat naisellisuuden symboli. Huulipunaa käytetään yleisesti korostamaan vaikutelmaa, samoin kuin erilaisia kirurgisia operaatioita.


title: Desimeroitumisaika

text: Desimeroitumisaika eli D-arvo on se aika, joka tarvitaan alentamaan elävien mikrobien määrää 90 prosentilla, eli kymmenesosaan alkuperäisestä tietyssä lämpötilassa. D-arvon alaindeksinä käytetään sitä lämpötilaa (celsiusasteina), jossa kyseinen D-arvo saavutetaan. Yleensä referenssilämpötilana käytetään 121 °C, jolloin alaindeksiä ei yleensä merkitä.


title: Desimeroitumisaika

text: Esimerkiksi "Geobacillus stearothermophilus" -bakteerin itiöiden määrä vähenee kymmenesosaan alkuperäisestä autoklaavikäsittelyssä, 121 °C:n lämpötilassa 2 minuutissa, mutta jos lämpötila nostetaan 134 °C:seen lyhenee tuo aika 15 sekuntiin. Bakteerin D-arvot ovat siten D = 2 min (tai koska kyseessä on referenssilämpötila, pelkästään D = 2 min) ja D = 15 sek. D-arvoa käytetään kun mitoitetaan tarvittavaa sterilointikäsittelyn kestoa. D-arvo on ominainen ja erilainen jokaiselle mikrobille. Erityisen korkea D-arvo on itiöillä.


title: Eino Ripatti

text: Eino Juhana Ripatti (s. 25. joulukuuta 1920, Sääminki - k. 18. heinäkuuta 1965, Helsinki) oli kapteeni ja Mannerheim-ristin ritari numero 146. Ripatin vanhemmat olivat mylläri Kalle Juhana Ripatti ja Hilda Maria Väänänen. Ripatti sai Mannerheim-ristin 12. heinäkuuta 1944 ollessaan vänrikkinä JR 7:ssä. Toisen maailmansodan aikana Ripatti toimi kiväärijoukkueen varajohtajana, joukkueen johtajana, vääpelinä ja teki väijytys- sekä tiedustelupartiointia.


title: Eino Ripatti

text: Rintamatoverit kuvaavat Ripattia esimerkilliseksi esimieheksi. Hän olikin hyökkäystilanteissa yleensä ensimmäisenä. Sodan loppupuolella hän haavoittui jalkaan panssarivaunujen tulesta.


title: Curtiss F9C Sparrowhawk

text: Curtiss F9C Sparrowhawk () on kevyt kaksitasoinen hävittäjälentokone, joita oli sijoitettu Yhdysvaltain laivaston USS Akron (ZRS-4) ja USS Macon (ZRS-5) ilmalaivoihin 1931–1935.


title: Curtiss F9C Sparrowhawk

text: Curtiss F9C suunniteltiin alun perin Yhdysvaltain laivaston 10. huhtikuuta 1930 julkistamaa pienen laivastohävittäjän suunnittelukilpailua varten, muut osallistujat olivat General Aviation (aiemmin Fokker) XFA-1 ja Berliner-Joyce XFJ-1 koneillaan.


title: Curtiss F9C Sparrowhawk

text:
XF9C-1 (laivaston sarjanumero A8731) tilattiin Curtissilta 30. kesäkuuta 1930. Se teki ensilentonsa maaliskuussa 1931. Koneessa oli metallinen itsekantava runko ja pyrstö, sekä kankaalla verhoillut metallirunkoiset siivet, laskutelineissä ei ollut muotosuojia. Moottorina oli 420 hevosvoimainen Wright R-975C (J-6-9) Whirlwind -tähtimoottori.
XF9C-2 oli Curtissin yksityisesti rakentama toinen prototyyppi, sen moottorina oli 438 hevosvoimainen R-975E-3-moottori, sen ylätaso oli kiinnitetty kymmenen senttiä korkeammalle kuin ensimmäisessä prototyypissä ja laskutelineissä oli muotosuojat.


title: Curtiss F9C Sparrowhawk

text: Laivaston pienten laivastohävittäjien suunnitelmaa ei toteutettu ja Sparrowhawkit olisi poistettu käytöstä, ellei niille olisi löytynyt uutta tehtävää.


title: Curtiss F9C Sparrowhawk

text: Yhdysvaltain laivasto tilasi 6. lokakuuta 1928 kaksi jäykkärunkoista ilmalaivaa, USS Akronin ja Maconin, ja jo suunnitteluvaiheessa ne oli tarkoitus varustaa lentokoneitten kuljetusmahdollisuudella. Suunnitteluvaiheessa ei kuitenkaan ollut vielä olemassa tehtävään sopivia hävittäjiä. Sparrowhawk todettiin ihanteelliseksi ilmalaivakäyttöön pienen kokonsa vuoksi.


title: Curtiss F9C Sparrowhawk

text: Koneen ylätasoon kiinnitettiin tarttumakoukku, jolla kone kiinnittyi ilmalaivan "trapetsiin", minkä jälkeen se vedettiin ilmalaivaan. Koneet varastoitiin ilmalaivan rungon sisään, mistä ne laukaistiin kiinnittämällä trapetsiin ja laskemalla rungon ulkopuolelle, minkä jälkeen hävittäjän lentäjä vapautti koneen kiinnityskoukun. Ilmalaivalta toimiessaan Sparrowhawkien laskeutumistelineet yleensä poistettiin ja korvattiin ylimääräisellä polttoainesäiliöllä lentoajan ja toimintasäteen pidentämiseksi.


title: Curtiss F9C Sparrowhawk

text: Kumpikin ilmalaiva pystyi kuljettamaan neljä hävittäjää runkonsa sisällä ja yhtä rungon ulkopuolella.


title: Curtiss F9C Sparrowhawk

text: Vaikka Sparrowhawkien tarkoitukseksi yleensä mielletään ilmalaivojen puolustus, niiden pääasiallinen tehtävä kuitenkin oli tiedustelutoiminta ja siten pidentää meritiedusteluun tarkoitettujen ilmalaivojen tehokasta toiminta-aluetta.


title: Curtiss F9C Sparrowhawk

text: USS Akron oli ensimmäinen Yhdysvaltain laivaston kahdesta jäykkärunkoisesta ilmalaivasta. Se rakennettiin Akronissa, Ohiossa ja otettiin palveluskäyttöön lokakuun lopulla 1931. Sitä käytettiin jäykkärunkoisten ilmalaivojen teknisen ja operationaalisen laivastokäytön tutkimiseen.


title: Curtiss F9C Sparrowhawk

text: Akron joutui 4. huhtikuuta 1933 ankaraan myrskyyn New Jerseyn rannikolla ja pian keskiyön jälkeen se syöksyi pyrstö edellä mereen. Vain kolme aluksen 76:sta miehistön jäsenestä selvisi onnettomuudesta hengissä.


title: Curtiss F9C Sparrowhawk

text: USS Macon, Akronin sisaralus rakennettiin myös Akronissa. Se teki ensilentonsa huhtikuussa 1933, vain muutama viikko sisaraluksensa tuhoutumisen jälkeen. Lentotestien jälkeen se otettiin palveluskäyttöön kesäkuussa 1933.


title: Curtiss F9C Sparrowhawk

text: Ollessaan 12. helmikuuta 1935 palaamassa meriharjoituksista tukikohtaansa Moffett Fieldiin, Kaliforniaan, USS Macon joutui Point Surin edustalla myrskyyn, jonka aiheuttamien vaurioiden seurauksena se vaipui mereen. Onnettomuudessa menehtyi vain kaksi miehistön jäsentä, mutta ilmalaiva upposi mereen, päättäen samalla Yhdysvaltain laivaston kokeilut jäykkärunkoisilla ilmalaivoilla.


title: Curtiss F9C Sparrowhawk

text: Neljä seitsemästä Sparrowhawkista menetettiin onnettomuudessa, kolmesta jäljelle jääneestä koneesta poistettiin niitten tarttumakoukut ja ne uudelleennimettiin XF9C-2:ksi. Kaksi niistä romutettiin San Diegossa 1936. Ainoa jäljelle jäänyt kone siirrettiin laivaston lentotukikohtaan Anacostiaan, Marylandiin. Vuonna 1939 se lahjoitettiin Smithsonian-instituutille tarttumakoukun jäljitelmällä varustettuna.


title: Curtiss F9C Sparrowhawk

text: Se mikä koneista on kyseessä on epäselvää, joittenkin lähteitten mukaan se on XF9C-2 (9264), mutta Dick Smithin kirja "Akron and the Macon" väittää sen olevan 9056. Museum of Naval Aviation, jonka hallussa kone nykyään on, sanoo näytteillä olevan koneen olevan XF9C-2:n, 9056:n ja 9057:n yhdistelmä.


title: Defense Support Program

text: Defense Support Program (DSP) on Yhdysvaltain ilmavoimien Space Commandin operoima ennakkovaroitussatelliittiohjelma (Satellite Early Warning System, SEWS). Järjestelmän ensimmäinen satelliitti laukaistiin avaruuteen 6. marraskuuta 1970.


title: Defense Support Program

text: Järjestelmän kolme satelliittia toimivat 35 900 km ekvaattorin yläpuolella GEO-radalla, ja ne havaitsevat infrapuna-aallonpituudella maasta laukaistujen ohjusten rakettimoottoreista purkautuvat kuumat palamiskaasut. Järjestelmä havaitsee myös ydinräjähdyksen. Satelliitteja kutsutaan myös nimellä Integrated Missile Early Warning System (IMEWS).


title: Defense Support Program

text: Satelliiteissa on infrapunasensorit, jotka toimivat laajakulmaisella Schmidtin teleskoopilla. Kukin satelliitti pyörii akselinsa ympäri, ja sen avulla se pystyy havaitsemaan suuremman näkökentän. Paikallaan pysyvät lämmönlähteet kuten metsäpalot tai tulivuorenpurkaukset satelliitti eliminoi kiinnostavista kohteista satelliitin pyörimisen avulla useamman kuvauskerran tietojen perusteella.


title: Defense Support Program

text: DSP-satelliitit on laukaistu yleensä Titan IV -kantoraketilla, jossa on Boeingin Inertial Upper Stage-moottori, jolla nosto matalalta kiertoradalta GEO-radalle tehdään. Sukkulalento STS-44 vei yhden DSP-satelliitin avaruuteen 24. marraskuuta 1991.


title: Defense Support Program

text: 460th Space Wing, jonka päämaja on Buckley Air Force Basessa Coloradossa, operoi DSP-satelliitteja ja välittää niiden tiedot NORADille (North American Aerospace Defense Command), joka on osa U.S. Strategic Commandia. Se toimii Cheyenne Mountain Air Stationissa Colorado Springsin lähellä.


title: Defense Support Program

text: Air Force Materiel Commandin SBIRS-ohjelma kehittää DSP:n korvaavaa satelliittijärjestelmää Los Angelesin lentotukikohdassa Kaliforniassa.


title: Defense Support Program

text: Satelliittien valmistaja oli TRW/Aerojet (osa Northrop-Grummania 2000-luvun alusta alkaen). Niiden kehitys alkoi "Ohjelma 647":ssa.


title: Defense Support Program

text: Defense Support Program korvasi 1960-luvun ennakkovaroitussatelliitit, Missile Defense Alarm Systemin (MiDAS tai MIDAS), joka käytti infrapunasäteilyn havainnointia. Ensimmäinen onnistunut MiDAS-laukaisu tapahtui 24. toukokuuta 1960. Vuoteen 1966 mennessä, jolloin DSP korvasi MIDASin, niitä oli laukaistu kaksitoista.


title: Defense Support Program

text: Ensimmäinen DSP laukaistiin 6. marraskuuta 1970. Se on palvellut yli 30 vuotta. Ensimmäinen DSP-satelliitti painoi 900 kg, sen sähköteho oli 400 W ja sen suunniteltu elinikä oli vain 15 kk. Nykyiset DSP-satelliitit painavat 2 380 kg, niiden sähköteho on 1 275 W, ja niissä on kolminkertainen määrä eli 6 000 infrapunadetektoria. Satelliitit toimivat vähintään viisi vuotta.


title: Defense Support Program

text: 23. ja viimeinen DSP-satelliitti laukaistiin vuoden 2006 puolivälissä, jonka jälkeen DSP-satelliittien toiminnan hiivuttua aletaan toimia uusilla Space-Based Infrared System (SBIRS) -satelliiteilla. SBIRS on sensori, joita on muun muassa uusimmilla Trumpet-satelliiteilla.


title: Defense Support Program

text: DSP:n kehitysvaiheet:DSP sai 1991 mainetta Persianlahden sodassa, jossa sen havaintojen perusteella komennettiin Israelista ja Saudi-Arabiasta ammuttuja Patriot-ohjuksentorjuntaohjuksia.


title: Kata (täsmennyssivu)

text: Kata voi viitata seuraaviin:


title: Liktori

text: Liktori () oli Rooman valtakunnassa korkean virkamiehen palveluksessa oleva henkilö, jonka pääasiallisena tehtävänä oli suojella päämiestään sekä toimeenpanna näiden antamia määräyksiä. Liktorit olivat usein vapautettuja orjia, jotka oli myös vapautettu asepalveluksesta. Roomassa liktorit käyttivät toogaa, kaupungin ulkopuolella punaista viittaa (). Hautajaisissa liktoreilla oli musta asu. Liktorit kantoivat punaisilla nauhoilla kiedottua vitsakimppua (), johon oli Rooman kaupungin ulkopuolella kiinnitetty lisäksi imperiumin eli käskyvallan merkiksi kirves ().


title: Liktori

text: Liktoreita oli jo Rooman kuningasvallan aikana, ja virka on mahdollisesti omaksuttu etruskeilta. Keisareilla oli alun perin 12 liktoria, Domitianuksesta lähtien 24. Diktaattoreilla oli myös 24 liktoria, konsuleilla 12, preettoreilla 6, legaateilla 5 ja papeilla yksi.


title: Claren kreivikunta

text: Claren kreivikunta () on Irlannin tasavallan kreivikunta Munsterin historiallisessa provinssissa maan länsirannikolla. Kreivikunnassa on 118 627 asukasta (vuonna 2016) ja sen pinta-ala on 3 159,18 neliökilometriä.


title: Claren kreivikunta

text: Claressa sijaitsevat muun muassa Ennisin, Shannonin ja Kilrushin kaupungit. Kreivikunnan etelärajana on Shannonjoki. Sen länsiosassa on Burrenin karstialue.


title: ODBC

text: ODBC () on standardoitu avoin rajapinta tietokannoille. Sen avulla sovellukset voivat kommunikoida tietokantapalvelimen kanssa.


title: ODBC

text: ODBC käyttää ajuria tietokannan ja ohjelmiston välissä. Ajureita on saatavilla kaikille yleisimmille käyttöjärjestelmille kaikille yleisimmille tietokannoille.


title: Sahaja-jooga

text: Sahaja-jooga (vakiintuneempi kirjoitusasu suomenkielessä on "Sahaja Yoga") on meditaatiotekniikka, joka perustuu itseoivallukseen ja kundalinin herättämiseen. Keskeistä menetelmässä on ajatukseton tietoisuus, ja sahajajoogit väittävät tuntevansa myös kundalinin käsissään ja päälaellaan viileänä tuulena. Kun "hiljainen tila" ajatusten välissä saavutetaan ensimmäisen kerran, kyseessä on sahaja-joogan kannattajien mukaan itseoivallus, jolloin ihmisen sisällä olevan Kundalini-energian jokunen säie nousee päälaelle ja tulee yhdeksi kaikkialla olevan voiman kanssa.


title: Sahaja-jooga

text: Termi Sahaja-jooga viittaa paitsi itse tekniikkaan myös asian harjoittajien yhteisöön. Tekniikan takana vaikuttaa uskonnoista merkittävästi mm. hindulaisuus, mutta myös muista suurista uskonnoista on ammennettu. Nirmala Srivastava on esimerkiksi korostanut Jeesuksen opettaman anteeksi antamisen merkitystä henkisessä kasvussa ja Sahaja-joogan harjoittamisessa.


title: Sahaja-jooga

text: Sanskritinkielinen termi Sahaja tarkoittaa luonnollista, yksinkertaista tai myötäsyntyistä , termi Yoga tai suomeksi jooga puolestaan tarkoittaa kirjaimellisesti yhdisteyttä. Sanalla voidaan tarkoittaa yhteyttä omaa perimmäiseen itseen, mutta toisaalta sillä voidaan tarkoittaa myös yhteyttä korkeampaan siinä, missä jokaisen ihmisen perimmäinen "Itse" on heijastus Jumalasta. (Ei Jumala, mutta heijastus tai kuva Jumalasta.) Sahaja-jooga voidaan vapaasti kääntää "Luonnollinen/yksinkertainen/myötäsyntyinen yhteys omaan perimmäiseen Itseen ja sitä kautta Jumalaan".


title: Sahaja-jooga

text: Tekniikan on kehittänyt Nirmala Srivastava (1923-2011), joka tunnetaan paremmin nimellä Shri Mataji Nirmala Devi. Hän aloitti Sahaja-joogan opettamisen 1970 Intiassa ja jatkoi sitä Euroopassa muutettuaan miehensä työn takia Englantiin vuonna 1974. Nykyisin Sahaja joogaa harjoitetaan lähes sadassa maassa.


title: Sahaja-jooga

text: Sahaja-joogaan liittyvän toiminnan helpottamiseksi on ympäri maailmaa perustettu erilaisia voittoa tavoittelemattomia yhdistyksiä ja järjestöjä. Intiassa vuonna 1970 perustettuun järjestö Sahaja Yoga International tai Vishwa Nirmala Dharma lienee näistä vanhin. Suomessa toimitaan Sahaja Yogan tuki ry:n puitteissa. Suuri enemmistö asian harjoittajista ei kuitenkaan ole jäseninä näissä järjestöissä, sillä ne on perustettu vain käytännön asioiden hoitamiseksi - esimerkiksi Suomessa viikonlopun kestävä seminaari voidaan järjestää virallisesti Sahaja Yogan tuki ry:n kautta, sillä se on helpompaa järjestön kuin järjestää yksittäisen ihmisen nimissä.


title: Sahaja-jooga

text: Sahaja Yoga – meditaation väitetään osoittautuneen toimivaksi erilaisten sairauksien kuten astma, epilepsia ja ADHD, hoitamisessa ja jotkin näistä väitteistä on vahvistettu tieteellisesti. Esimerkiksi joissakin tapaustutkimuksissa Sahaja Yoga-meditaatiota harjoittaneilla koehenkilöillä on todettu ”näön kontrastiherkkyyden huomattava nousu” ja samoissa tutkimuksissa meditaatio näytti aiheuttavan muutoksia joissakin epilepsiapotilaiden elekrofysiologisissa reaktioissa. Toiset tutkimukset osoittivat, että Sahaja Yoga–meditaatio vähentää epilepsiakohtausten määrää ja voimakkuutta.


title: Sahaja-jooga

text: Lyhytaikaisia vaikutuksia astmaan on myös todettu.


title: Sahaja-jooga

text: Järjestöllä on myös Sahaja-jooga –metodeita käyttävä kansainvälinen terveyskeskus Mumbaissa, Intiassa (Sahaja Yoga International Health and Research Centre) Paikassa voidaan auttaa Sahaja-joogan keinoin henkilöitä, joilla on jokin sairaus. Kuitenkaan tämän ei katsota millään tavoin korvaavan lääketieteellistä hoitoa. Suurimmalla osalla "terveyskeskuksessa" kävijöillä ei ole myöskään erityistä sairautta, vaan he käyvät paikassa ainoastaan voidakseen omistaa aikaa itselleen ja meditaatiolle ilman muita arjen velvoitteita (kuten perhettä ja työtä).


title: Sahaja-jooga

text: Vuonna 2008 Brysselissä käydyssä oikeudenkäynnissä päätettiin, että Belgian viranomaiset olivat luokitelleet Sahaja Yogan väärin perustein kultiksi, ja ryhmälle määrättiin maksettavaksi korvauksia. Ranskan hallituksen komissio on luokitellut Sahaja Yogan 172 lahkon joukkoon vuonna 1996. Tämä komissio on luokitellut lahkoksi myös Ranskan NMKY-yhdityksen, eli nuorten miesten kristillisen yhdistyksen.


title: Sahaja-jooga

text: Uusia uskontoja tutkineen yhteiskuntatieteilijän Judith Coneyn (ent. Thompson, nyk. Fox) on väittänyt kirjassaan Sahaja Yogasta lähtemisen olevan traumatisoivampaa kuin uususkonnollisista liikkeistä lähteminen keskimäärin. Hän on perustanut väitteensä joidenkin 1990-luvulla lähinnä Britanniassa toiminnassa mukana olleiden henkilöiden kertomuksiin.


title: Sahaja-jooga

text: Rajneeshin (nyk. Osho) on sanonut Shri Matajin olleen aikaisemmin hänen oppilaansa ja syyttänyt Shri Matajia asian salaamisesta. Todisteena tästä Rajneesh on esittänyt valokuvan, jossa hän on yhdessä Shri Matajin kanssa. Shri Mataji itse on kertonut, että kyseinen kuva otettiin tilaisuudessa, jossa Rajneesh pyysi häntä tekemään kanssaan yhteistyötä, josta hän kieltäytyi. Shri Mataji on kritisoinut toistuvasti vahvoin sanoin Rajneeshia ja useita muita guruja seuraajiensa rahastamisesta. Jotkut tahot ovat kuitenkin uskoneet Rajneeshin väitteen olleen totta.


title: Paalu

text: Paalu on rakennustekniikassa käytettävä kantava rakenne, jolla tuetaan perustuksia tai tiepenkereitä. Kantavana rakenteena paalu voi ottaa vastaan puristus- ja taivutusrasituksia, joskus myös vetoa.


title: Paalu

text: Paalut voivat olla betonia, terästä tai puuta. Betonipaaluja käytetään eniten uusien talojen tuennassa ja teiden pengerpaalutuksena. Peruskallioon paalutettaessa paalu varustetaan kalliokärjellä. Puupaaluja käytetään vain pengerpaaluina, jos betonipaalua ei tarvita. Teräspaaluja käytetään sekä suurissa siltakohteissa (suurpaalu) että pientalorakentamiseen ja perustusten vahvistamiseen (mikropaalu).


title: Paalu

text: Paalujatkos asennetaan betonipaaluun valun yhteydessä. Jatkoksen avulla yksittäiset paalut liitetään toisiinsa paalutuksen yhteydessä. Yksittäisen jatkamattoman betonipaalun enimmäispituus on 15 metriä.


title: Paalu

text: Paalut jaetaan toimintaperiaatteensa mukaan kolmeen ryhmään: tukipaaluihin, kitkapaaluihin ja koheesiopaaluihin. Tukipaalut upotetaan kallion pintaan tai kiinteään pohjakerrokseen, johon ne kärjen välityksellä siirtävät yläpuoliset kuormat. Kitkapaalujen toiminta perustuu paalun vaipan ja maan väliseen kitkaan, kun taas koheesiopaalujen toiminta perustuu vaipan ja maan väliseen adheesioon.


title: Tipperaryn kreivikunta

text: Tipperaryn kreivikunta (, ) on Irlannin tasavallan kreivikunta Munsterin historiallisessa provinssissa maan eteläosassa. Kreivikunnassa on 160 441 asukasta (vuonna 2016) ja sen pinta-ala on 4 247,95 neliökilometriä.


title: Tipperaryn kreivikunta

text: Kreivikunta on saanut nimensä Tipperaryn kaupungilta. Se tunnetaan esimerkiksi laulusta ”It’s a Long Way to Tipperary”, jota tipperarylaiset sotamiehet lauloivat ensimmäisessä maailmansodassa.


title: Sana (täsmennyssivu)

text: Sana on:


title: Elämä on ihanaa

text: Elämä on ihanaa () on yhdysvaltalainen James L. Brooksin ohjaama elokuva pakkomielteisestä, riidanhaluisesta, homofobisesta kirjailijasta Melvin Udallista (Jack Nicholson), joka sairautensa takia elää päivät lähes pelkästään asunnossaan.


title: Elämä on ihanaa

text: Melvin Udall on neuroottinen kirjailija, joka ilkeilee jatkuvasti kaikille ja kiusaa mm. naapurinsa koiraa heittämällä tämän jätekuiluun. Melvinin elämä kuitenkin muuttuu, kun hänen naapurinsa, homoseksuaali taiteilija Simon (Greg Kinnear) joutuu sairaalaan ja Simonin ystävä, galleristi Frank pakottaa Melvininin huolehtimaan hänen koirastaan Verdellistä korvaukseksi ilkeilystään. Melvin inhoaa aluksi koiraa, mutta alkaa kuitenkin vähitellen pitää siitä ja alkaa hemmotella koiraa mm. antamalla sille pekonia. Koira vaikuttaa myös siihen, että Melvin alkaa suhtautua suvaitsemmin muihinkin ihmisiin. Melvin pyrkii kuitenkin aluksi salaamaan muuttuneen asenteensa muilta.


title: Elämä on ihanaa

text: Melvin alkaa tutustua vakiokahvilansa tarjoilijaan Caroliin (Helen Hunt), joka ei aluksi voi sietää Melviniä tämän ilkeän käytöksen takia. Melvin kuitenkin muuttaa käytöstään saatuaan tietää Carolin pojan olevan vakavasti sairas, ja kustantaa tälle uuden yksityislääkärin. Carol epäilee Melvinin odottavan jotakin vastapalvelusta häneltä, ja ilmaantuu tämän ovelle keskellä yötä sanomaan että on kiitollinen, mutta ei aio koskaan maata Melvinin kanssa. Seuraavana päivänä Carolin käytöksestä järkyttynyt Melvin yrittää viimein etsiä apua neurooseihinsa.


title: Elämä on ihanaa

text: Simon palaa takaisin sairaalasta, ja saa tietää olevansa vararikossa. Kun kukaan ei suostu lainaamaan rahaa, hän joutuu lähtemään vanhempiensa luo anomaan rahaa. Frank pyytää Melviniä ajamaan Simonin perille ja tarjoaa avoautoaan lainaan. Melvin puolestaan saa Carolin mukaan reissulle vetoamalla siihen, että tarvitsee vastapalveluksen Carolin pojalle antamastaan avusta.


title: Elämä on ihanaa

text: Melvin, Simon ja Carol lähtevät parin päivän matkalle Baltimoreen. Matkan aikana selviää, että Simonin vanhemmat hylkäsivät poikansa vuosia sitten tämän seksuaalisen suuntautumisen takia. Perillä hotellissa Simon on niin jännittynyt tulevasta tapaamisesta, ettei halua lähteä illalla ulos Melvinin ja Carolin kanssa. Melvin ja Carol menevät ravintolaan syömään ja tunnelma kehkeytyy romanttiseksi. Melvin kuitenkin pilaa tunnelman loukkaamalla Carolia, joka lähtee ravintolasta Simonin luo.


title: Elämä on ihanaa

text: Seuraavana päivänä Simon soittaa äidilleen, mutta päättää lopulta olla anomatta rahaa hänet hylänneiltä vanhemmilta, koska haluaa pärjätä itse. Kolmikko lähtee paluumatkalle. Matkan lopussa Carolista ja Simonista on tullut hyviä ystäviä, mutta Melvin on riidoissa Carolin kanssa, ja Simon on edelleen vararikossa. Melvin tarjoaa kuitenkin Simonille ja tämän koiralle majapaikan luotaan, ja myös Frank tarjoaa Simonille apuaan. Simonin ja Frankin suhde kehittyy romanttiseen suuntaan.


title: Elämä on ihanaa

text:
Melvin aikoo ensin tyytyä siihen, ettei voi korjata välejään Carolin kanssa, mutta Simon kannustaa häntä yrittämään uudelleen. Melvin menee Carolin asunnolle aamuyöstä ja tunnustaa rakkautensa. Carol pitää Melvinin temppua hulluna, mutta suostuu lopulta olemaan Melvinin kanssa. Pari lähtee viideltä aamulla ulos hakemaan sämpylöitä läheisestä leipomosta.
Ehdokkaana:
Ehdokkaana:


title: DMSP

text: DMSP ("Defense Meteorological Satellite Program") on Yhdysvaltain ilmavoimien sääsatelliittiohjelma, joka valvoo säätilaa ja tekee meren- ja avaruussään mittauksia.


title: Hemiboreaalinen vyöhyke

text: Hemiboreaalisia metsiä, joissa on sekä boreaalisten havumetsien että temperaattisten lehtimetsien piirteitä esiintyy Euroopassa lähinnä Baltian maissa, Keski-Ruotsissa, Norjan eteläosassa ja paikoittain Suomen etelä- ja lounaisrannikolla, sekä koko Ahvenanmaalla. Vyöhykkeen pohjoisraja määräytyy tammen pohjoisrajasta, mikä on suunnilleen sama kuin saarnen pohjoisraja. Pohjois-Amerikassa hemiboreaalisia metsiä esiintyy Suurten järvien tienoilla. Siellä käytetään useammin termiä mixed forest (sekametsä), hemiboreaalisen sijaan.


title: Hemiboreaalinen vyöhyke

text: Hemiboreaalinen vyöhyke ulottuu Suomessa eteläisimpään Lounais-Suomeen, pohjoisraja kulkee linjalla Uusikaupunki-Porvoo. Suomessa hemiboreaali edustaa sen pohjoisimpia alueita, jotka ovat jo hyvin lähellä piirteissään eteläistä taigaa, eli eteläboreaalia, ja keskieurooppalaisten lehtimetsien piirteitä esiintyy myös jonkin verran. Ruotsissa sekametsä ulottuu pohjoisessa Gävleen ja Vänern-järven pohjoisosaan. Etelärajansa hemiboreaalinen sekametsä kohtaa Etelä-Ruotsissa, ja esimerkiksi Skånen alue kuuluu jo kokonaisuudessaan temperaattiseen vyöhykkeeseen. Norjassa sekametsää kasvaa vielä Oslon seuduilla ja kapealla Norjan etelärannikon kaistaleella jopa aina 62 leveysasteelle asti. Idässä hemiboreaalisen sekametsän pohjoisraja kulkee Pietarin seuduille ja Laatokan etelärajalle. Venäjällä on kuitenkin esimerkiksi Valdain ylängöllä boreaalista havumetsää.


title: Hemiboreaalinen vyöhyke

text: Hemiboreaalinen vyöhyke kattaa laajoja alueita Suomen eteläpuolella. Hemiboreaalinen vyöhyke päättyykin vasta noin 500 km Suomen eteläpuolella temperaattiseen vyöhykkeeseen, jossa havupuiden sijaan metsiä valloittavat enimmäkseen vain lehtipuut, kuten tammi ja pyökki, sekä muut jalot lehtipuut. Boreaaliset havupuut kasvavat kyllä sielläkin, tosin harvalukuisina relikteinä. Oman ryhmänsä muodostavat temperaattiset havupuut, jotka ovat lehtimetsävyöhykkeen lajeja, vaikka kuuluvatkin havupuihin. Euroopassa tällainen havupuulaji on euroopanmarjakuusi ja Pohjois-Amerikassa kanadanhemlokki. Kiinassa kasvaa myös punapuita ja alkeellisia neidonhiuspuita.


title: Hemiboreaalinen vyöhyke

text: Hemiboreaalisella vyöhykkeellä kasvillisuutta leimaavat havumetsät, joissa kasvillisuus on kuitenkin pohjoisempia havumetsiä selvästi rehevämpää. Lehtokeskuksia on yleisesti joka puolella vyöhykettä. Euroopassa ja Suomessa metsätammi ja pähkinäpensas kasvavat yleisinä metsää muodostavina puulajeina kaikkialla hemiboreaalisen vyöhykkeen alueella, mutta katoavat äkillisesti lähes kokonaan kasvilajistosta heti vyöhykkeen pohjoispuolella. Merellisillä alueilla myös saarni on yleinen. Lehtipuiden sijaan metsäkuusi on kuitenkin Euroopassa ja Suomessa hemiboreaalisen kasvillisuusvyöhykkeen tyypillisin valtapuulaji, antaen hemiboreaalisille metsille havupuuvaltaisen metsän ilmeen. Myös järeät haavikot ovat tavallisia hemiboreaalisella vyöhykkeellä. Muita hemiboreaalisten metsien tyyppilajeja ovat mustikka, puolukka, kotkansiipi, käenkaali, valkovuokko ja sinivuokko.


title: Hemiboreaalinen vyöhyke

text: Pyökkiä kasvaa hemiboreaalisen vyöhykkeen eteläosissa, kuten Etelä-Ruotsissa. Pyökki kilpailee kuusen kanssa samoista kasvupaikoista. Hemiboreaalinen vyöhyke päättyy etelässä alueelle, jossa pohjoisiin oloihin sopeutunut kuusi ei enää kykene kilpailemaan pyökin kanssa olemassaolosta.


title: Waterfordin kreivikunta

text: Waterfordin kreivikunta () on Irlannin tasavallan kreivikunta Munsterin historiallisessa provinssissa maan etelärannikolla. Kreivikunnassa on 116 401 asukasta (vuonna 2016) ja sen pinta-ala on 1 835,57 neliökilometriä.


title: Waterfordin kreivikunta

text: Kreivikunnan pääkaupunki ja suurin kaupunki on Waterford, jolta se on saanut nimensä.


title: Wicklow’n kreivikunta

text: Wicklow’n kreivikunta () on Irlannin tasavallan kreivikunta Leinsterin historiallisessa provinssissa. Se sijaitsee maan itärannikolla pääkaupunki Dublinin eteläpuolella. Kreivikunnassa on 142 332 asukasta (vuonna 2016) ja sen pinta-ala on 1 999,5 neliökilometriä.


title: Wicklow’n kreivikunta

text: Wicklow’n kreivikunnassa sijaitsevat Wicklowvuoret (Wicklow Mountains), jotka näkyvät kauniisti Dublinista etelään päin katsottaessa. Wicklow’n pääkaupunki on samaa nimeä kantava Wicklow’n kaupunki, mutta kreivikunnan suurin kaupunki on kuitenkin Bray, joka sijaitsee rannikolla. Braysta on hyvät yhteydet Dubliniin DART-junan ansiosta.


title: Ville Pessi

text: Ville Pessi (24. maaliskuuta 1902 Kaukola – 6. marraskuuta 1983 Vantaa)) oli suomalainen poliitikko, Suomen kommunistisen puolueen (SKP) pitkäaikainen pääsihteeri (1944–1969) ja kunniapuheenjohtaja (vuodesta 1972).


title: Ville Pessi

text: Karjalassa työläisperheeseen syntynyt Ville Pessi liittyi mukaan poliittiseen toimintaan jo varhain. Hän syntyi aviottomana lapsena Marja (Annamarja) Sipintytär Pessille (s 1882) Järvenpään kylässä Kaukolan pitäjässä Viipurin läänissä. Toimeentulo oli niukkaa, äidin joutuessa yksinään huolehtimaan perheen ylläpidosta. Kansakoulu tuli sentään käydyksi, mutta sitten olikin lähdettävä vakinaiseen ansiotyöhön. Ensin metsätöihin, sittemmin läkkisepän oppiin, sahatyöläiseksi, lämmittäjäksi ja metallityöläiseksi.


title: Ville Pessi

text: Työväen järjestötoimintaan osallistui Pessi ensi kerran liittymällä 1919 Hiitolan Pekonlahden sahalla toimivaan ammattiosastoon. Siitä lähtien aina maanalaiseksi joutumiseensa saakka hän toimi ammatillisessa liikkeessä erilaisissa luottamustehtävissä. Siirryttyään Käkisalmeen otti hän osaa Sosialistisen Nuorisoliiton toimintaan ja sen tultua lakkautetuksi hän toimi opintoyhdistyksissä ja niiden keskuselimissä Helsingissä. Samanaikaisesti osallistui hän muidenkin vasemmistojärjestöjen toimintaan sikäli kun aikaa ja voimia riitti.


title: Ville Pessi

text: Ville Pessi liittyi kiellettyyn Suomen kommunistiseen puolueeseen (SKP) 1924 muutettuaan Helsinkiin ja mentyään töihin Pasilan konepajalle. Sosialistisen Nuorisoliiton tultua lakkautetuksi vuosina 1925–1927 Pessi toimi Suomen kommunistisen nuorisoliiton (SKNL) Uudenmaan piirisihteerinä ennen lähtöään opiskelemaan (1927–1930) Leningradin Lännen vähemmistökansallisuuksien yliopistoon. Suomeen paluun jälkeen odottivat tehtävät ja piirien sihteerinä (1930–1931).


title: Ville Pessi

text: Vuodet 1931–1932 Pessi vietti jälleen Neuvostoliitossa työskennellen Moskovassa SKP:n ulkomaantoimistossa yhdessä muun puoluejohdon kanssa. 1931 hänet valittiin puolueen keskuskomiteaan. Hän jatkoi SKP:n johtotehtävissä Suomessa taas vuonna 1932. 1933 Pessi suoritti Kansainvälisen Lenin-koulun jatkokurssin Moskovassa. Opiskelijana hän käytti salanimeä "Valde" (tai "Gunnar") "Hagman".


title: Ville Pessi

text: Vuoden 1935 alussa Pessi jäi kiinni Suomessa. Hän sai Turun hovioikeudessa seitsemän vuoden vankeustuomion. Rangaistusajan päätyttyä 1941 syksyllä hänet lähetettiin keskitysleirille, josta hän vapautui vasta välirauhan tultua 1944. Pessi vietti vankeudessa yhteensä kymmenen vuotta. Vankilassa ja keskitysleirillä ollessaan hän teki jatkuvasti puoluetyötä. Kommunistien omien julkaisujen mukaan "hän helposti saavutti toveriensa luottamuksen, mutta myös vastustajiensa vihan, joka 1940 kesällä huipentui yritykseen raivata hänet elävien kirjoista".


title: Ville Pessi

text: Jatkosodan päätyttyä 1944 Pessi valittiin laillistetun SKP:n pääsihteeriksi, jossa tehtävässä hän johti puoluetta seuraavat 25 vuotta. Pääsihteerinä Pessi tunnettiin vaatimattomana ja sovittelukykyisenä johtajana, joka esimerkiksi SKP:n puolueriidan aikana yritti pitää puoluetta koossa. Hän myös ajoi Suomen kansan demokraattisen liiton (SKDL) yhteistyötä sosiaalidemokraattien kanssa jo varhain. Pessi toimi mielellään kulissien takana eikä julistanut mielipiteitään kovaan ääneen. Proletaarinen internationalismi merkitsi Pessille ehdotonta uskollisuutta Neuvostoliiton johtavalle roolille maailman kommunistisessa liikkeessä.


title: Ville Pessi

text: Otto Wille Kuusisen eläessä Pessi välitti arvostetun toverin terveiset suomalaisille ja suhteet itärajan taakse jatkuivat lämpiminä kuolemaan asti. Pessi muun muassa hoiti Neuvostoliiton kommunistisen puolueen (NKP) SKP:lle kanavoimaa rahallista tukea vielä pääsihteeriuran loputtuakin. Pessi oli myös Otto Wille Kuusisen säätiön puheenjohtaja.


title: Ville Pessi

text: Pessi valittiin kansanedustajaksi SKDL:n listalta eduskuntavaaleissa 1945 Uudenmaan vaalipiiristä ja hän pysyi eduskunnassa vuoteen 1966. Pessi valittiin kolmesti (1950, 1956, 1962) presidentin valitsijamieheksi.


title: Ville Pessi

text: Pessi avioitui 1945 Vera Sundvallin kanssa. Hänet on haudattu SKP:n johdon yhteishautaan Malmin hautausmaalle.


title: Carlow’n kreivikunta

text: Carlow’n kreivikunta (, ) on Irlannin tasavallan kreivikunta Leinsterin historiallisessa provinssissa maan kaakkoisosassa Dublinin eteläpuolella. Kreivikunnassa on 56 875 asukasta (vuonna 2016) ja sen pinta-ala on 894,76 neliökilometriä.


title: Curtiss P-1 Hawk

text: Curtiss P-1 Hawk oli ensimmäinen P ("Pursuit", "takaa-ajaja" tai "ahdistaja") -tunnuksella merkitty Yhdysvaltain armeijan kaksitasoinen hävittäjälentokone; aiemmin käytettiin PW ("Pursuit, single seat, Water-cooled engine", "takaa-ajaja" tai "ahdistaja", yksipaikkainen, vesijäähdytetty) tunnusta. P-1 oli Curtiss XPW-8B:n tuotantoversio; kone voitti lentokilpailun Boeing XPW-9:ää vastaan heinäkuussa 1924. Ensimmäinen P-1, sarjanumero 25-410, toimitettiin 17. elokuuta 1925. Koneita valmistettiin kaikkiaan noin 115 kappaletta ja ne olivat palveluskäytössä vuoteen 1930.


title: Andrei Tupolev

text: Andrei Nikolajevitš Tupolev (, 10. marraskuuta 1888 Pustomazovo, Venäjän keisarikunta – 23. joulukuuta 1972 Moskova, Neuvostoliitto) oli uraauurtava neuvostoliittolainen lentokoneinsinööri.


title: Andrei Tupolev

text: Hänen suunnittelemistaan lentokoneista kuuluisimpia ovat Tupolev Tu-134 ja Tupolev Tu-154. Uransa aikana hän suunnitteli 100 lentokonetta, joista 78 sai jonkin ilmailun maailmanennätyksen. Hänet valittiin kunniajäseneksi muun muassa englantilaiseen Royal Aeronautical Societyyn ja American Institute of Aeronautics and Astronauticsiin.


title: Andrei Tupolev

text: Hän oli Moskovassa toimivan virtausmekaniikan instituutin (TsAGI) johtaja vuodesta 1929 kuolemaansa asti (1972). Tämä suunnittelutoimisto, joka tunnettiin myöhemmin nimellä OAO Tupolev, suunnitteli pääosin pommitus- ja matkustajalentokoneita. Hänen pommikoneistaan kuuluisin lienee Tupolev Tu-95, pitkän matkan strateginen pommikone. Varhaiset Tupolevin suunnittelemat lentokoneet kulkivat hänen nimikirjaimillaan: ANT-numero.